open-index/open-wikipedia-markdown huggingface dataset:
曹格

**曹格**（；；；本名**曹佰豪**）ohvf 馬來西亞華語流行同創作歌手，祖籍廣東台山，喺馬來西亞沙巴州古打毛律出世。嚟台灣出道時因首張創作專輯入面嘅《Superwoman》同《世界唯一的你》而受到注意。2008年以專輯《Super Sunshine》攞咗金曲獎最佳男歌手獎項。曹格已婚同台灣籍太太吳速玲有一仔一女，依家住喺台北。

佢嘅父母喺佢9個月時離婚，9歲被送去加拿大讀書，14歲返到馬來西亞，因為語言問題學業跟唔上，15歲到紐西蘭奧克蘭大學攻讀土木工程，畢業後返到馬來西亞。因長期喺異鄉生活，佢不斷受到華語音樂、卡達山民族音樂、毛利人同歐美音樂文化等嘅影響，後來將呢啲民族音樂融入佢嘅創作入面。

佢最早嘅創作係喺17歲時寫成嘅，喺出道前都有啲創作獲歌手採用，例如香港四大天王郭富城嘅首張EP《Ask For More》就收錄咗佢嘅3首創作。

講到佢嘅創作過程時，佢話：「因為自己想唱到好聽的歌曲，所以開始創作。」佢都喺《我是歌手》第二季承認自己雖然冇接受正統音樂教育，但重係堅持所有專輯係全創作。

## 經歷
1999年，參加Astro新秀大賽落選，所以對歌唱比賽特別緊張，會不時打嗝，因此有「曹嗝」呢個話名。

2001年，出首張專輯《笑我笨》，喺馬來西亞出《Gary》同名專輯。同年，佢喺新加坡嘅KTV，因為喺音樂製作人凃惠源面前唱佢作曲同編曲嘅《聽海》（張惠妹原唱），被佢賞識，而令佢有機會去台灣發展同學習，然而台灣嘅生活同機遇唔係好順利，甚至要寄居喺台北 Mega Force 錄音室。因為佢外貌不揚，同唔了解台灣主流音樂趨勢，被製作人狠批，2年嚟一直酗酒，甚至服用安眠藥自殺不遂。

2004年，簽約滾石唱片。2006年1月26號，出咗《格格Blue》專輯後，佢開始受到好多樂迷支持，以「貴族憂鬱王子」嘅形象重返樂壇。

2007年5月4號，第18屆金曲獎入圍名單公佈，佢憑《Superman》專輯獲提名最佳國語男歌手獎。7月開始，佢喺香港居住，同出首隻粵語歌《海邊的卡夫卡》，同年都出第2首粵語歌《左右無緣》。

2008年1月，出國語專輯《Super Sunshine》。6月，首次個人演唱會「WELCOME TO MY WORLD 亞洲巡迴演唱會」喺馬來西亞開始。演唱會之後轉移新加坡、台灣、香港、澳門等地重演。同年7月5號，佢憑呢張專輯攞咗第19屆金曲獎最佳國語男歌手獎，係首位獲得呢個獎項嘅大馬歌手。同年秋天同妻子吳速玲舉行正式婚禮。佢透露，當時太太結婚前已經懷孕多月，但家人同公司都唔知情。仔女出世後，好友黃鴻升做咗佢哋嘅契爹。

2010年5月，佢宣佈轉投博美娛樂。11月，喺香港搞咗「曹格Sensation World Asia Live Tour 2010世界巡迴演唱會」。喺同月出華語專輯《曹之在我》。演唱會之後轉移去馬來西亞等地重演。

2011年12月至2012年1月，喺台北、高雄同台中，舉行4場「Gary Chaw SENSATION x JAZZ 爵士巡迴音樂會」，同出會場限定發售單曲《Project Sensation JAZZ》，包括了《All I Have To Do Is Dream》同《I Just Called To Say I Love You》2首歌、同歌曲嘅純音樂版本。係佢首次以樂團SENSATION嘅名義出音樂作品同正式公開演出。SENSATION成員包括主唱曹格；鍵盤手兼團長Martin "Musa" Musaubach（Musa）；貝斯同低音大提琴手Lautaro Bellucca（LuKa）；鼓手Adriano Moreira（高飛）；同製作人Michael Tu 凃惠源。Musa、LuKa同高飛本身係MUSA's成員，分別嚟自阿根廷同巴西兩地。

2012年5月，簽約少城時代環球唱片 (中國)。6月，SENSATION出首張出道專輯《Gary Chaw Project Sensation 1 Jazz》。7月14號，「SENSATION 爵士音樂會」巡演喺台北做首站正式展開，然後隨即喺新加坡、馬來西亞兩地演出。8月4號同5號，首次入主香港紅磡體育館，同SENSATION成員舉行一連2場「Gary Chaw Sensational Sound Concert」。

2013年11月12號，正式成立全新嘅音樂製作同經紀公司「Joe's Music International Co., Ltd. 就是音樂國際有限公司」。2013年12月，加盟湖南衛視《我是歌手》第二季、為首發歌手，喺第一輪遭到淘汰，之後喺突圍賽演唱《海闊天空》以第三名突圍成功，喺4月4號總決賽未能晉級為「終極歌王候選人」。5月，佢帶阿仔曹三豐Joe同女曹華恩Grace參加《爸爸去哪兒》第二季。

2015年，同韓磊、林志炫同楊鈺瑩做咗《音樂大師課》導師。同年，以「齊天大聖」身份參加《蒙面歌王》，成為第5集歌王。半決賽淘汰後退賽。同年，亦參加《為你而歌》。

2016年4月，參加江蘇衛視大型推理神秘音樂秀《看見你的聲音》，係第四期大來賓，都係節目開播以嚟，首位成功喺最終環節同實力者合唱嘅大來賓。同年，都參加《旋風孝子》、《我想和你唱》同《中國新聲代》綜藝節目。

## 派台歌曲成績（香港地區）
‬

（*） = 上緊榜

## 作品

專輯／單曲




演唱會




合唱歌曲




歌曲創作




電影演出



## [[我是歌手 (第二季)|《我是歌手》第二季]]
2013年12月，加盟湖南衛視《我是歌手》第二季、為首發歌手，喺第一輪遭到淘汰，之後喺突圍賽演唱《海闊天空》以第三名突圍成功，喺4月4號總決賽未能晉級為「終極歌王候選人」。

## 獎

## 相關項目
* SENSATION
* DFM Jazz Club

## 參考

## 出面網頁
* 
* 
* 
* 
* 
* 
* 
*
第納爾

**第納爾**係一個貨幣單位，個名嚟自羅馬帝國嘅一種銀幣，而家主要喺一啲中東同北非嘅國用。

## 而家用緊第納爾做單位嘅貨幣
*阿爾及利亞第納爾
*巴林第納爾
*伊拉克第納爾
*約旦第納爾
*科威特第納爾
*利比亞第納爾
*馬其頓第納爾
*塞爾維亞第納爾
*突尼西亞第納爾

## 而家用緊第納爾做輔幣單位嘅貨幣
*伊朗里亞爾
*蘇丹鎊

## 以前用過第納爾做單位嘅貨幣
*波斯尼亞第納爾
*克羅地亞第納爾
*塞族第納爾
*南也門第納爾
*蘇丹第納爾
*南斯拉夫第納爾
馬其頓第納爾

**馬其頓第納爾**（Македонски денар），又譯**馬其頓代納爾**，係北馬其頓嘅法定貨幣，1992年開始用。
色，戒

《**色，戒**》（）係2007年由臺灣導演李安執導嘅電影，由梁朝偉、湯唯主演，改編自作家張愛玲嘅同名短篇小說。
山村路

**山村路**（）係中國廣東廣州嘅南北走向馬路，喺荔灣區芳村。南邊從芳村大道中開始，一直向北去到石圍塘路。

## 概要
全長373m，闊12米，雙向2車道。

## 經過嘅道路
條路順序從西南到東北排，**加粗**嘅字係主幹道：
* **[[芳村大道|芳村大道中]]**
* 石圍塘路
泰豐新邨

**泰豐超級市場**響澳門半島花地瑪堂區看台街、巴波沙大馬路同亞馬喇土腰，係屬於房屋局嘅經濟房屋。

## 背景
2012年12月15號晚黑十點半，泰豐新邨有四十幾戶響大廈天井聚集，重曾經同大廈管理公司人員理論。泰豐新邨大廈管理委員會響11月冇通知住戶嘅情況下，修改訂立託管方式，只係十一月維修支出費就去到十四幾萬，扣除車位同舖位之類嘅收入，重超支成五萬幾蚊，損失就轉嫁畀住戶，響之前曾經同房屋局反映，但係冇正面回應。

## 意外
2017年1月22號，泰豐新邨地庫垃圾房火燭，大約一百個住戶自行疏散到地面，冇人受傷。消防到場之前，火警已經由管理員用大廈入面嘅消防喉救熄，經過調查，發現垃圾房嘅垃圾桶入面曾經燒過冥鏹，懷疑係有人留底未整熄嗮嘅冥鏹搞成，垃圾筒燒著之後，啲煙由啲㝫去到大廈唔同樓層。

## 攷

類:澳門經濟房屋
關喆

**關喆**（；；；），滿族，中國歌手，喺燕山大學畢業，2005年攞咗東方衛視《我型我秀》歌唱比賽全國第12名出道出咗首張個人專輯《關愛》，由於發展唔順利又參加各種選秀比賽，2011年曾去台灣參加中視第一屆《華人星光大道》，但因工作緣故晉級18強後退賽，喺2012年參加浙江衛視《中國好聲音》獲得年度8強後先再次走紅。

## 主要經歷
*1981年 喺吉林省吉林市一個普通工人家庭出世；
*2002年 喺燕山大學計算機專業畢業；
*2005年 獲得東方衛視《我型我秀》歌唱比賽全國第12名出道，同簽約艾回唱片；
*2006年 喺北京現代音樂學院做流行演唱系特別講師，同參加CCTV青歌賽獲得個人通俗組優秀獎；
*2007年 做國內歌手孫悅、毛寧、那英、潘陽等嘅專輯音樂製作人，同毛寧同居；
*2008年 同日本著名音樂製作人菊地圭介一齊創作同演唱嘅北京奧運會歌曲《北京 北京 我愛北京》攞咗第4屆奧運歌曲徵集世界第2名，做咗2008年奧運會閉幕式嘅主題曲，同年4月出咗首張個人專輯《關愛》；
*2009年 出咗第2張張個人專輯《永遠的永遠》；
*2010年 參加世博會倒計時200天《微笑上海》群星唱世博大型演唱會同2010快樂男聲總決賽、復活賽同吉林賽區評委；
*2011年 參加台灣中視《華人星光大道》第一季晉級18強後退賽；
*2012年 參加浙江衛視《中國好聲音》獲得年度8強，同出咗第3張個人專輯《身邊的故事》；
*2013年 簽約台灣華納唱片公司。
*2014年 第一屆QQ音樂年度盛典，以創作單曲《想定下來》榮獲年度熱歌金曲獎。同年，參加《星星的密室》第一季、《奔跑吧兄弟》第一季、為參賽嘉賓。
*2015年 以熱門單曲《想你的夜》攞咗Red Box & Green Box Karaoke 2014年最高點播率Ｋ歌20強。同年，參加《星星的密室》第二季、為參賽嘉賓。
*2016年1月，加盟湖南衛視《我是歌手》第四季、為首發歌手，喺第一輪遭到淘汰，之後喺突圍賽演唱《悟空》以第十名突圍失敗。

## 音樂專輯
### 專輯／EP

### 單曲
未收錄喺佢專輯入面已出嘅歌

### 其他歌曲
幫其他歌手創作嘅歌
*孫悅《愛上你沒道理》《愛》《SUPERMOM》《感動》《記憶中的歌》《超越自己》《和你在一起》《恭喜恭喜》
*毛寧《金縷玉衣》《戒愛》《最後的交代》《偷聽》《COMEONNOW》《天天都想你》《完美男人》《你回家了嗎》
*楚緒鵬《my love》《生日禮物》《聽不見你愛我》

## [[我是歌手 (第四季)|《我是歌手》第四季]]
2016年1月，加盟湖南衛視《我是歌手》第四季、為首發歌手，喺第一輪遭到淘汰，之後喺突圍賽演唱《悟空》以第十名突圍失敗。

## 第一屆《華人星光大道》

## 參考

## 出面網頁
*關喆 官方微博
*關喆 官方音樂

類:吉林人

類:華語流行音樂歌手

類:滿族人

類:華納音樂集團歌手
南澳花園

**南澳花園**響澳門半島花地瑪堂區黑沙環海邊馬路同東北大馬路，係屬於房屋局嘅經濟房屋。

## 休憩區
2010年10月，民政總署計劃重整南澳花園休憩區，由10月29號起到11月29號諮詢社會。由於南澳花園休憩區有啲設施出現老化，民署要重整重增加設施來滿足區內居民嘅需求。工程面積九百幾平方米，主要重整休憩區嘅空間佈局同更換設施，取消原來嘅梯級同降低平台，方便老友記同殘疾人士來用。行人路地台鋪砌紅色步行磚同燒面麻石美化，亦會舉辦多啲文娛活動空間。休憩區入面加建公廁同封閉式垃圾房，重更新埋健身設備同兒童遊戲設施，增設座椅、涼亭、棋盤、狗糞箱同公共照明之類。另外響樹木數量維持唔變嘅情況下，調整而家嘅綠化帶同樹木，配合休憩區嘅整體環境。

2014年4月審計署就開始就民署對休憩用途市政設施管理進行審計工作，響2016年9月22號公佈《民政總署對休憩用途市政設施之管理工作》衡工量值式審計報告發現大量設備同衛生問題，其中三個黑點包括**西灣湖廣場同其他周邊地段**、**祐漢街市公園**同**南澳花園休憩區**。審計報告話，民署2015年相關清潔洗費就去到四仟四百幾萬葡幣，但係當局就冇對外判清潔商做監管，搞到南澳花園休憩區攝響綠化帶同石罅入面啲垃圾，成幾個月都冇人理，影響市民來嘅興趣。

## 意外
2012年4月12號凌晨零點左右，有居民行過南澳花園第二座嗰時，聽到有人嗌「救命」，懷疑有人企圖跳樓，立即報警。治安警同消防員接報到場，搵到懷疑有人企跳嘅單位，但係戶主情緒激動，拒絕開門。戶主又唔認有跳樓，只係話響屋企剁豬肉餅，唔需要任何協助。根據警方了解，戶主個仔響2008年因為交通意外死咗，家庭冇咗經濟支柱，生活陷入困境。咁多年以來都冇攞到適當賠償，所以對公共部門有抗拒，拒絕接受社工跟進同唔畀警方入去單位。

2015年2月7號，南澳花園附近發生火警，消防到場開喉將火救熄，事件入面冇人受傷。現場消息話，着火嘅棄置傢俬同雜物，火勢一度猛烈。消防初步調查認為火警有可疑，通知司警跟進。

2017年7月25號晚黑七點四十五分，南澳花園第一座對開休憩區慕拉士前地發生墮樓案，附近一間食店員工聽到一聲巨響，出去睇吓發現一個男人瞓響地下，一啲反應都冇，立即報警處理。消防救護員接報趕到，證實個男人已經死咗，用白布遮住條屍，通知司警到場調查。司警話男死者姓阮，六十三歲，澳門居民。對屍體查驗，除咗符合由高處跌落所造成嘅傷痕之外，並冇發現其他可疑或可能由刑事引致嘅傷痕。經勘查之後，懷疑死者從工業大廈天台跌落嚟死亡，現場冇發現遺書同明顯打鬥痕跡。

## 攷

類:澳門經濟房屋
鴻運閣、吉祥閣、如意閣

**鴻運閣、吉祥閣、如意閣**響澳門半島花地瑪堂區巴波沙大馬路同亞馬喇土腰，係屬於房屋局嘅經濟房屋。

## 背景
1988年5月3號，鴻運閣、吉祥閣、如意閣三座大廈住戶響大廈門口聲討承建商管理唔掂。

## 攷

類:澳門經濟房屋
蘇見信

**蘇見信**（；；），臺灣流行樂男歌手、藝人，曾擔任信樂團第一任主唱。2002年，做咗信樂團主唱，出第一張專輯，以高亢嘶吼歌唱技巧走紅。喺信樂團做主唱期間，總共出咗三張音樂專輯、一張精選輯同一張現場演唱專輯。2007年出咗個人專輯。2014年，係湖南衛視《我是歌手》第二季總決賽第一輪周筆暢嘅幫唱嘉賓。2015年，同埋做湖南衛視《我是歌手》第三季總決賽第一輪黃麗玲嘅幫唱嘉賓。

## 音樂專輯
### 信樂團時期

#### 演唱會專輯

### 「信」個人時期

## 著名歌曲
*《死了都要愛》（信樂團同名專輯）
*《一了百了》（信樂團同名專輯）
*《世界末日》（信樂團同名專輯）
*《One Night In 北京》（信樂團同名專輯）
*《離歌》（天高地厚）
*《天高地厚》（天高地厚）
*《千年之戀》（海闊天空）
*《海闊天空》（海闊天空）
*《假如》（挑信（新歌＋精選））
*《我恨你》（我就是我）
*《手擁》（我就是我）
*《告別的時代》（集樂星球）
*《火燒的寂寞》（趁我）
*《黎明之前》（黎明之前）（MV禁播--大S出演）
*《遠得要命的愛情》（黎明之前）
*《假裝陽光的蠟燭》（黎明之前）
*《桃花開搖搖擺擺》（黎明之前）（台語）
*《暗藏後悔》（我記得）
*《你存在》（我記得）
*《狂風裡擁抱》（我記得）
*《如果你還在就好了》（反正我信了）
*《反正我信了》（反正我信了）
*《冷火》（反正我信了）
*《掌紋算命》（大爺門）
*《唱不完的副歌》（大爺門）
*《金都男》（大爺門）

### 合唱歌曲
*《愛中飛行》－信+石康軍
*《壞壞惹人愛》－信+戴愛玲
*《千年之戀》－信+戴愛玲
*《如果還有明天》－信+薛岳
*《愛情三十六計》－信+小丸子（信嘅女蘇婕）
*《我期待》－信+戴愛玲
*《棋王》－信+Keith Stuart
*《Run 2008》－信+小宇
*《Shut Up》－信+潘瑋柏
*《需要你的愛》－信+詹雯婷 FAYE(F.I.R.)
*《狂風裡擁抱》－信+A-Lin
*《自己的太陽》－韋禮安+郭靜+楊丞琳+蘇見信+尚雯婕+郁可唯+魏晨+陳楚生+華晨宇

## [[我是歌手 (第四季)|《我是歌手》第四季]]
2016年1月，加盟湖南衛視《我是歌手》第四季、為首發歌手，喺第二輪踢館賽遭到淘汰，之後喺突圍賽演唱《花心》以第六名突圍失敗。

## 演唱會／音樂會

## 戲劇演出
### 電視劇

### 電影

### 微電影

## 廣告／代言

## 出面網頁
* 信 中文官方網站
*
*
植物園站

**植物園站**可以係：
*植物園站 (雪蘭莪)：馬來西亞萬達鎮 - 巴生綫嘅車站。
*植物園站 (星加坡)：星加坡地鐵環綫同濱海綫嘅轉車車站。
*植物園站 (廣州)：中國廣州地鐵6號綫嘅車站。
*植物園站 (北京)：中國北京地鐵西郊綫嘅車站。
*植物園站 (重慶)：中國重慶軌道交通5號綫嘅車站。
*植物園站 (烏魯木齊)：中國烏魯木齊地鐵1號綫嘅車站。
*植物園站 (成都)：中國成都地鐵3號綫嘅車站。
石圍塘路

**石圍塘路**（注意塘字有陽上變調，）係中國廣東廣州嘅東西走向馬路，喺荔灣區芳村。西邊從石圍塘火車站開始，一直向東去到杉欄下街。

## 概要
全長150m，闊10米，雙向2車道，其中近杉欄下街段凈限單車出入。

## 經過嘅道路
條路順序從西到東排，**加粗**嘅字係主幹道：
* 山村路
* 杉欄下街
歐陽炯

**歐陽炯**（；），係中國五代十國後蜀到宋初嘅官員、詞人，益州華陽人（而家四川成都）。歐陽炯係花間派詞人，《花間集》收有佢嘅詞17首。

## 生平
歐陽炯嘅老豆係歐陽珏，係唐朝通泉縣令（而家射洪）。佢出世喺唐昭宗乾寧三年，早年入仕五代十國中嘅前蜀，當時係後主，做中書舍人，前蜀滅亡後歸後唐，做秦州從事（而家甘肅天水）。孟知祥守成都，佢就返咗鄉下。

後蜀立國，佢繼續做中書舍人，廣政十二年（949年），後蜀後主任命佢做翰林學士，950年，歐陽迥知貢舉、判太常寺。後遷禮部侍郎，領陵州刺史（而家四川仁壽），轉吏部侍郎，加承旨。961年，拜門下侍郎兼戶部尚書、平章事、監修國史，成為宰相。

965年，宋朝滅蜀，歐陽炯歸咗宋朝，做右散騎常侍，之後係翰林學士，轉左散騎常侍。因爲佢擅長吹笛，宋太祖召過佢去偏殿演奏。佢又識寫詞，風格委婉，善寫女子姿態。開寶四年（971年），宋朝滅南漢，上頭想派佢去祭南海，佢詐病唔去，得失咗太祖細佬趙光義，畀皇帝罷職，改任本官分司西京而死，年七十六歲。

佢喺蜀國時，西蜀犬馬聲色，君臣都沉溺喺娛樂中，宋太祖就認爲從佢識音樂填詞呢點就睇出。但歐陽炯喺之中算係樸素嘅人，唔多奢侈，呢點亦畀人讚。

## 作品舉例
歐陽炯屬花間派詞人，係繼溫庭筠、韋莊後又一大詞人。佢來過嶺南，寫低有關嶺南嘅詞。佢現今存詞47首，分別收錄喺《花間集》同《尊前集》。

## 註

## 參攷資料
*

類:五代十國人
類:北宋人
類:四川人
類:中國古代詩人
炯
山村道

**山村道**（），係香港跑馬地一條馬路，由成和道開始，去到山光道，長0.5公里。條路有唔少單幢式嘅豪宅。

## 參考
程扶搖

**程扶搖**（；；）係中國大陸嘅政治人同波迷，江西九江修水縣人。曾經喺2013年9月做過杭口鎮大學生村滾，2014年12月加入中國共產黨。期間亦關注過足球，尤其係皇馬同埋基斯坦奴朗拿度比較多，亦代表過修水縣足球隊參加過部分地市級嘅低等級足球賽事。

2017年6月下旬，由於江西九江連續落大水，令修水縣19個鄉鎮爆發水災。同年月24號凌晨喺杭口鎮，有包括程扶搖等6位村官集體俾洪水沖走，雖然救咗三位村官返上嚟，但重有包括程扶搖等另外兩位村官一度失聯。兩日後，救援隊喺修水縣城嘅南圳大橋發現咗第四位失聯村官，最後證實係村官——程扶搖，但救援隊發現佢時已經變成鹹魚。

## 攷

扶搖
類:江西人
類:中國共產黨員
植物園站 (廣州)

**植物園站**（；）係廣州地鐵嘅車站，2017年6月28號開放，位置喺天河區龍眼洞南邊嘅天源路近89中門口同寶翠園附近，324國道嘅K972+500標記位。
 
## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。雖然車站冇休息室，但廁所喺月台西南邊。
#### 打掂

#### 打橫

### 站廳
植物園站嘅站廳收費區喺車站中間，四圍都俾免費區嘅過街通道圍住嗮。收費區有好多部扶手電梯同樓梯、專用𨋢往返月台都得。

### 月台
呢個站有兩個島式月台，喺天源路嘅地底。

雖然兩個月台喺搭客仔嚟講，表面睇似側式月台噉，但實際凈開咗月台兩邊嘅埋邊部分。開邊嗰兩條路軌同月台都留咗畀之後起用。而家喺兩邊月台暫時用緊玻璃板假牆擋住咗。雖然兩個月台嘅整體風格同嘉禾望崗站差唔多樣，但由於將來嘅用6節車廂，所以發現月台將來會係一長一短。

拆解預留方面，喺車站北邊留咗兩條單渡綫，分別同、呢兩條綫嘅上下行軌連埋一齊，而家暫時畀咗嘅正綫營運用途，而區間嘅下穿隧道都起好咗。將來一旦起時，月台原先封閉咗嘅開邊部分都會拆走同鋪軌、安裝設備。

另外，呢個站嘅西南邊都有條單渡綫，若果喺呢個站東邊條路線出咗冬瓜豆腐，行香雪啲車都會喺呢度做總站，跟住喺呢啲存車線返轉頭。個時去龍洞到香雪啲乘客要轉其它交通工具直達。

### 商舖同自助服務
而家植物園站入面有唔同類嘅鋪頭畀乘客買嘢同埋食嘢，分別有便利檔同麵包檔。但入面有好多自助服務設施畀乘客用，包括咗自動販賣機；重有睇地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。

### 出入口

呢個站有6個出入口，分别係A、B、C同D、F、G。

## 頭尾班車信息同配線圖
}

▼長湴站
|}

## 車站歷史
### 規劃
呢個站喺1997年嘅《廣州市城市快速軌道交通線網規劃研究（最終報告）》未出現過，嗰時凈得個嗌「龍洞」嘅車站，位置喺稍微偏東北嘅龍眼洞牌坊附近。直到2003年轉成而家嘅車站重拆開兩半，位置亦移到龍眼洞西南邊近華南植物園西北角重摱入二期工程入面。

站名方面，地鐵方考慮到附近有間華南植物園而改成噉嘅名。
### 施工

2011年6月17號，二期工程正式喐手起，雖然站廳同月台起得好順利，但有3個出入口同2組風亭都係由於世紀綠洲樓盤嘅征地問題而一直冇辦法起好，令好多業主同居民好頭赤，直到2016年3月底世紀綠洲屬下嘅業主委員會正式成立後第一時間出面處理呢單大頭佛，重喺同年4月6～7號同地鐵方傾咗兩日先至同意喺同年4月底將地交畀地鐵方施工。

2016年12月28號嘅二期開通後，雖然車站嘅站廳同月台主體都起好嗮，出入口凈起咗天源路西北邊嗰三個，但受到冇起到兩個風亭嘅影響，令列車一度飛站通過。直到2017年6月22號先至起嗮天源路東南邊嗰三個出入口同兩個風亭嘅工程。
### 開通
從2017年6月28號朝早頭一班車開出之後，呢個站亦正式開通，之後啲列車都唔會再喺呢個站飛站通過。

### 「寶翠園站」侵權畫案
2014年1月初，喺地鐵站西南角工地（而家嘅G出入口附近）嘅寶翠園大門，居然飆出個「寶翠園站」嘅地鐵站。由於張畫太過似地鐵版3D畫，俾好多市民同業主猛咁鬧。廣州地鐵方相關人士亦出面解決呢單嘢，話會整出包括呢個站同龍洞兩個站，但從嚟未搞過「寶翠園站」。後嚟單嘢俾媒體曝光之後，地鐵方話寶翠園自己整「地鐵出入口」嘅畫涉嫌侵權，重喺2014年2月初撤走咗。

### 出入口
呢個站喺啱開通無耐，開咗A、B、C、D、F，G呢六個出入口，而C同D出入口附近因為搞地下商業街，喺2018年1月6號開始封閉咗。

## 利用狀況
植物園站附近嘅客流主要畀附近啲住宅同小區、學生上落堂同去公園玩啲遊客用。喺未開通之前，啲人成日揀巴士喺呢個站附近啲巴士站（例如植物園站或世紀綠洲站）上落。自從2013年12月28號開通一期後，好多乘客都揀地鐵到長湴站上落跟住步行到呢個站或轉巴士到龍眼洞周邊地區。2016年12月28號開通二期後，部分客流又分流到龍洞站直達。加上嗰時往返地鐵站馬路對面啲人，成日要兜400m以外嘅斑馬線過馬路先至得。

2017年6月28號，由於呢個站正式開放，好多原先到長湴或龍洞呢兩個站落車直達華南植物園同龍眼洞附近地區啲乘客，都直接揀呢個站上落；加上亦解決咗往返馬路兩邊之間人車爭路嘅交通唔方便問題。加上附近亦有學校同住宅小區，所以全日客流都好多下。尤其喺節假日，好多遊客都會揀呢個站落車跟住行去A出入口到植物園大門。

從2017年11月30號開始，由於廣州地鐵實行咗嚴格嘅安檢制度，屆時唔理係過馬路對面定入站搭車啲乘客，都要接受「人過安檢門，物過X光機，液體過檢測儀」嘅制度。

## 附近嘅建築同景區

### 學校
* 廣州市第89中學
* 廣州市藝術學校
* 廣東司法警官職業學院（龍洞校區）
* 廣東工業大學（龍洞校區）
### 樓盤
* 世紀綠洲
* 寶翠園
* 育龍居
### 公園
* 華南植物園
* 龍眼洞森林公園
### 商場
* 龍洞又一城
* 龍眼洞步行街

## 註同攷

;註

;攷

## 上一站·下一站




類:天河區鐵路站
澳門政區

**澳門政區**係葡屬時期出現，將成個澳門分做兩個市：澳門市同海島市。澳門市再分做五個堂區，海島市再分做兩個堂區。澳門主權移交後，澳門特區政府廢除市級政區，堂區變咗做一級政區，不過新填海地（包括路氹城同澳門新城區）就無再開新堂區。

## 堂區
### 澳門半島（澳門市）
*花地瑪堂區
*聖安多尼堂區
*大堂區
*望德堂區
*風順堂區

### 澳門外島（海島市）
*嘉模堂區（氹仔）
*聖方濟各堂區（路環）

## 唔屬堂區嘅地方
*路氹城
*澳門新城區

## 唔跟堂區分嘅地方

由於好多澳門人都唔係天主教徒，所以澳門人通常唔會用堂區嚟分，堂區反而主要畀澳門政府或者人口普查嗰陣用，而大多數澳門人會用下面呢啲名嚟表達唔同嘅地方。
***[[花地瑪堂區]]**（又嗌北區）
**青洲
**台山
**馬場
**祐漢
**黑沙環
**黑沙環新填海區
**望廈同埋澳門水塘
**筷子基
***[[聖安多尼堂區]]**
**林茂塘
**高士德、雅廉訪
**新橋
**沙梨頭同埋大三巴區
***[[大堂區]]**
**新口岸
**皇朝
**中區
**南灣
**水坑尾
**媽閣
***[[望德堂區]]**
**荷蘭園
**松山區
**塔石
***[[風順堂區]]**
**下環區
**西灣同埋主教山
澳門市

**澳門市**（）係澳門舊時兩個市其中一個，範圍係成個澳門半島。澳門主權移交後，澳門特區政府廢除澳門市。
海島市

**海島市**（）係澳門舊時兩個市其中一個，範圍係澳門半島以外嘅外島，包括氹仔同路環。澳門主權移交後，澳門特區政府廢除海島市。
花地瑪堂區

**花地瑪堂區**（），又稱為北區，係澳門其中一個堂區，範圍係澳門半島北部，面積3.2平方公里，住24萬人。

## 下分地域
花地瑪堂區包括以下地方：

* 青洲
* 台山
* 關閘
* 馬場、黑沙環、祐漢（合稱「馬黑祐」）
* 望廈
* 筷子基
* 慕拉士
* 港珠澳大橋澳門口岸

## 重要建築物
* 關閘
* 普濟禪院
* 望廈聖方濟各堂
* 澳門林則徐紀念館
* 紀念孫中山市政公園（又叫鴨涌河公園）
* 望廈山市政公園
* 澳門旅遊學院
* 台山街市
* 祐漢市政綜合體
聖安多尼堂區

**聖安多尼堂區**（），又叫**花王堂區**，係澳門其中一個堂區，範圍係澳門半島西部，大堂區以北，花地瑪堂區以南，望德堂區以西。面積1.1平方公里，住13萬人，係現時全澳門人口密度最高嘅堂區。

聖安多尼堂區主要係住宅同商業區，亦夾雜咗一啲小規模工廠。

## 著名景點
*白鴿巢公園（賈梅士花園）
*大三巴牌坊
*大炮台
*三盞燈
大堂區

**大堂區**（）係澳門其中一個堂區，喺澳門半島東南部，面積3.4平方公里，係澳門半島面積最大嘅堂區，住大約5萬人。

大堂區嘅西北部係新馬路，中部係南灣，東部係新口岸。

澳門半島嘅商業中心、銀行、高級辦工室、名店、高級餐廳都喺呢個堂區。

## 交通
澳門其中一個重要碼頭（外港客運碼頭）喺呢區，有定期船同直昇機班次來往港澳碼頭、尖沙咀客運碼頭、屯門碼頭、深圳蛇口等地方。
望德堂區

**望德堂區**（）係澳門其中一個內陸堂區，範圍係澳門半島中東部，面積0.64平方公里，人口大約33,400，係澳門半島五個堂區之中最細嘅一個。

## 地理位置
望德堂區俾花地瑪堂區、聖安多尼堂區同大堂區包圍，其中三分之一嘅面積係東望洋山。

呢個區南部係商業區，東部、中部同北部都係住宅區。
風順堂區

**風順堂區**（），又叫**聖老愣佐堂區**，係澳門其中一個堂區，範圍係澳門半島西南部，面積1平方公里，住5萬人。

西望洋山同媽閣山喺本區南部。澳門特區政府總部（前澳門總督府）同部分政府部門都喺呢區。而東部西灣半山一帶係澳門嘅高尚住宅區。澳門最出名嘅廟宇媽閣廟都喺呢區。西部同北部下環、司打口係傳統華人居住區。
嘉模堂區

**嘉模堂區**（）係澳門其中一個堂區，範圍係成個氹仔，面積7.6平方公里，住9萬人。

大潭山係呢區最高點，海拔160.4米。

## 郊野公園
*大潭山郊野公園
聖方濟各堂區

**聖方濟各堂區**（）係澳門最南面嘅一個堂區，東面係珠江口，南面係南中國海，西面係珠海橫琴，北面接連路氹城。成個範圍係路環，面積7.6平方公里，住0.9萬人。主要地方有石排灣、路環市區、黑沙同九澳。

## 交通
依家九澳高頂馬路、竹灣馬路、田畔街同黑沙馬路係呢區主要幹道。

## 大型屋苑
*石排灣公屋群
*金峰南岸
*擎天匯
*海蘭花園

## 酒店
呢區係澳門唯一一區無大型賭場，大型酒店有鷺環海天度假酒店。

## 著名景點
*石排灣郊野公園
*澳門大熊貓館
*土地暨自然博物館
*路環碼頭
*路環天后古廟
*譚公廟
*竹灣海灘
*黑沙海灘
*疊石塘山
*媽祖塑像
*黑沙水庫郊野公園
*黑沙龍爪角海岸徑
*九澳水庫郊野公園
*九澳燈塔
*九澳觀音廟
*九澳七苦聖母小堂
*澳門高爾夫球鄉村俱樂部
澳門新城區

**澳門新城區**（）係澳門發展緊嘅新填海區，分做A、B、C、D、E1、E2六區，分散喺澳門半島東岸、南岸同埋氹仔北岸，佢哋暫時未有正式地名，亦暫時未歸入任何一個堂區。
美樂花園

**美樂花園**可以指：
*美樂花園 (香港)，響香港屯門嘅美樂花園。
*美樂花園 (澳門)，響澳門花地瑪堂區青洲嘅經濟房屋。
美樂花園 (澳門)

**美樂花園**響澳門半島花地瑪堂區青洲河邊馬路，係屬於房屋局嘅經濟房屋。

## 安全問題
2010年，美樂花園管理委員會話，因為有大廈業主收到工務局同房屋局嘅信，責令其中一個除僭單位拆除僭建物，但係嗰位業主唔服重話如果要拆，就要成幢大廈所有僭建物都應該要拆。管委會亦話，基於大廈僭建問題嚴重，加埋受到多幢建緊嘅社屋打樁影響，樓宇結構同人命安全令人擔憂。美樂花園有業主響公共天井又或者外牆違建花架成十六個，屬前座單位嘅有三十七個，後座單位有三十九個，花架越建越大，有業主重將間房嘅空間面積擴大延伸到露台同天井，如果僭建物導致人命傷亡事件，要大廈業主又或者委員會共同承擔責任係唔合理、唔公平。

2008年10月20號晚黑八點，建設發展辦公室、工務局同房屋局響美樂花園小業主就青洲社屋A座嘅圖則修改舉行解釋會，有四十個左右嘅小業主出席。期間小業主話，由於美樂花園只有六層高，而且同A座大樓位置好近，擔心大樓起好會對居住環境採光、通風造成影響；同時亦擔心已有有成廿年樓齡嘅美樂花園，樓宇結構同可能因為A座大樓施工而受損，希望政府關注。就小業主關心嘅問題，政府代表解釋：A座大樓施工遲遲未動工之一，就係之前聽咗A座大樓附近居民嘅意見之後，響圖則上做咗修改，包括樓宇高度由五十五層降到廿五層，外型設計亦加強咗採光、通風效果而作出調整。有關圖則正響審批階段。重有工程施工之前，承建商一定要對周圍樓宇結構進行檢查，重記底有問題嘅情況，奴果證實周圍樓宇因為施工引致嘅損毀，政府一定會責成承建商按程序進行修復，至於工地噪音問題，政府承諾會持續加強監管，保障居民日常生活唔受工程影響。重有小業主提出，希望政府將成棟美樂花園收購，以樓換樓嘅形式重新安置佢哋，令到兩幅地合併發展社會房屋。政府代表解釋，響現時機制之下，冇樓換樓嘅制度。政府重申，青洲A座社會房屋係回應社會住屋需求嘅項目之一，政府希望盡快落實興建；響同一時間，亦會多啲聽居民意見同建議，可以平衡各方訴求。

2010年1月23號晚黑八點響美樂花園大堂舉行講解會，房屋局樓宇管理支援處處長李兆林、街總大廈管理資源中心秘書奏昶出席，重詳細講解《都市建築總章程》諮詢文本內容，釋除居民疑慮。

## 意外
2016年11月29號凌晨六點左右，美樂花園後面空地有雜物燒着，消防到場開喉灌救，疏散咗四十人，冇人受傷，響大廈地鋪嘅流動圖書館車亦受到波及，有圖書着火，消防隨即開喉灌救同排煙，將火救熄。之後消防話，起火原因有可疑，已經通知司警局同文化局人員到場。

## 攷

類:澳門經濟房屋
新寶花園

**新寶花園**響澳門半島花地瑪堂區菜園路、長壽大馬路同馬場北大馬路，係屬於房屋局嘅經濟房屋，有1座，2000年11月23號入伙。
原本計劃新寶花園會建成兩座，但後來地方面積不足，因而建成一座

## 犯罪
### 新寶花園燒車案

2016年12月27號，新寶花園海暉學校群樓對開嘅電單車泊位懷疑發生縱火燒車案，燒咗八十九部電單車。

## 攷

類:澳門經濟房屋
翡翠廣場

**翡翠廣場**響澳門半島花地瑪堂區馬場大馬路、看台街、中心街同永寧廣場，係屬於房屋局嘅經濟房屋。

## 滲漏水問題
政府密切關注翡翠廣場第一座有單位出現滲漏水問題，樓宇滲漏水聯合處理中心先後響2011年12月7號同23號，接獲翡翠廣場住戶反映有單位滲漏水，經過中心跟進同聯絡相關單位，響2012年1月13號同土木工程實驗室第一次檢測四至九樓嘅單位。檢測結論建議，需要上去受影響單位同上層單位檢測半日，所以檢測人員響2012年3月6號進行第二次檢測，發現檢測單位牆身亦受到滲漏水影響，認為重要再到上層單位同部分受影響單位檢測咗半日。經過協調相關單位之後，響7月10號第三次檢測上邊啲單位，中心響8月2號接獲初步檢測報告，發現十二樓一個單位排水管網同九到十二樓一倘單位廚房垂直落水管網滲漏同建議維修。滲漏中心已經即時按照初步檢測報告，要求有關住宅單位維修。樓宇垂直落水管破損，因為涉及公共設施維修，已經要求翡翠廣場管理公司跟進。

## 攷

類:澳門經濟房屋
幫母

**幫母**（；中古漢語拼音：**p**ang）係中古漢語嘅聲母，屬脣音嘅幫組，係全清聲母。呢個聲母接韻母時，無開合口之分，同四個等都可以接。

其例字如下（中古漢語拼音採用古韻羅馬字）：

## 擬音
因爲大多數嘅漢語族語言、域外方音、對音中，幫母大多發，所以學界一致同意將佢擬音爲。

## 上古來源
大部分學者都認爲幫母字來自上古漢語嘅輔音，呢個音喺上古音到中古音嘅演變好穩定。

## 分類

## 反切上字
《廣韻》度，屬幫母嘅反切上字有24個。

*重唇：邊布補伯百北博巴卑並鄙必彼兵筆陂畀逋比
*輕唇：方封分府甫

## 演變
喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中幫母嘅重脣音仍稱幫母，而輕脣音稱非母（；中古漢語拼音：pyoi）。

### 喺粵語嘅演變
早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語就係繼承自三十六字母階段嘅發音。

重脣音中，到現代粵語繼續係古音形態，對應嘅粵拼係b ，對聲調嘅影響係：幫母字派入聲調中嘅陰聲調。

輕脣音中，佢喺三十六字母屬非母，對應嘅粵拼係f ，對聲調嘅影響係：非母字派入聲調中嘅陰聲調。

切韻嘅幫母變非母有條演化式：p+i, y+a, o, u = f。i, y即係三等介音（唔分開合口），佢嘅韻腹一旦係a, o, u，佢嘅聲母就會轉爲f。不過亦有例外，「不」字嘅讀音係滯古嘅，因爲佢喺官話中常用，傳入粵語，就繼續係重脣狀態。另外某啲非母字，喺粵語白讀音保留重脣讀法，如甫，文讀fu2，白讀pou2。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅b聲母來源自中古音嘅幫、並二母，f聲母來源自中古音嘅幫、滂、並、溪、曉五母。

### 喺吳語嘅演變
切韻嘅幫母喺吳語嘅演變同粵語一樣，重脣幫母、輕脣非母繼續係古音狀態，幫母對應嘅係吳拼係p ，非母對應嘅吳拼係f 。

### 喺普通話嘅演變
切韻嘅幫母喺普通話嘅演變同粵語一樣，重脣幫母、輕脣非母繼續係古音狀態，幫母對應嘅普拼係b ，非母對應嘅普拼係f 。

### 喺日文嘅演變
喺日文，無論吳音定漢音，幫母字唔分輕重脣，一律變は行（／），但促音化後轉爲重脣音ぱ行（），比如詞「日本」，唔促音，就讀にほん（Nihon），促音化就讀にっぽん（Nippon）。

### 喺韓文嘅演變
喺韓文，佢嘅聲母冇輕脣化，切韻嘅幫母一律繼續係重脣音，但喺送氣方面，有啲係ㅂ（），有啲係ㅍ（），冇乜規律。如方讀방（bang），風讀풍（pung）。

### 喺越南文嘅演變
喺越南文，重脣嘅幫母會濁化成b（），但聲調喺陰聲調，如波讀ba；輕脣嘅非母保留古音形態，讀ph（），如非讀phi；而重紐四等字轉t（），如比（中古漢語pjiix）讀tỷ。

## 睇埋

類:中古漢語
中日韓統一表意文字

**中日韓統一表意文字**（，簡寫**CJK**），又叫**中日韓統一表意字**，係將中文、日文、韓文、越南文、壯文入面起源同本義一樣，而形狀好似嘅字，喺ISO 10646同萬國碼有同一個編碼。
## 睇埋
*中日韓統一表意文字擴展區A
*中日韓統一表意文字擴展區B
*中日韓統一表意文字擴展區C
*中日韓統一表意文字擴展區D
*中日韓統一表意文字擴展區E
*中日韓統一表意文字擴展區F
*中日韓統一表意文字擴展區G
*中日韓統一表意文字擴展區H
*中日韓統一表意文字擴展區I
*中日韓統一表意文字擴展區J
壯文

**壯文**係將壯話寫出嚟嘅文字，最早期係用似唐字嘅古壯字，中共建政後1955年改用拉丁字母加特別字母，叫**老壯文**，1981年完全拉丁字母化，叫**新壯文**。
滂母

**滂母**（；中古漢語拼音：**ph**ang）係中古漢語聲母，屬脣音嘅幫組，係次清聲母。呢個聲母接韻母時，無開合口之分，同四個等都可以接。

其例字如下（中古漢語拼音採用古韻羅馬字）：

## 擬音
因爲大多數嘅漢語族語言、域外方音、對音中，滂母大多發，所以學界一致同意將佢擬音爲。

註：過往學界曾用逆撇號「ʻ」代表送氣音，後來國際語音學學會已規範用「ʰ」作爲清音送氣符號，上表亦依規範統一。

## 上古來源
大部分學者都認爲滂母字來自上古漢語嘅輔音，呢個音喺上古音到中古音嘅演變好穩定。

## 分類

## 反切上字
《廣韻》度，屬滂母嘅反切上字有13個。
*重唇：滂普匹譬披丕
*輕唇：敷孚妃撫芳峰拂

## 演變
喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中滂母嘅重脣音仍稱滂母，而輕脣音稱敷母（；中古漢語拼音：phyo）。

### 喺粵語嘅演變
早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語就係繼承自三十六字母階段嘅發音。

重脣音中，到現代粵語繼續係古音形態，對應嘅粵拼係p ，對聲調嘅影響係：滂母字派入聲調中嘅陰聲調。

輕脣音中，佢喺三十六字母屬敷母，演化到現代粵音係f ，對聲調嘅影響係：敷母字派入聲調中嘅陰聲調。

切韻嘅滂母變敷母有條演化式：ph+i, y+a, o, u = pf。i, y即係三等介音（唔分開合口），佢嘅韻腹一旦係a, o, u，佢嘅聲母就會轉爲pf。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅p聲母來源自中古音嘅滂、並二母，f聲母來源自中古音嘅幫、滂、並、溪、曉五母。

### 喺吳語嘅演變
切韻嘅滂母喺吳語嘅演變同粵語一樣，重脣滂母繼續係古音狀態，輕脣敷母變爲f，滂母對應嘅係吳拼係ph ，敷母對應嘅吳拼係f 。

### 喺普通話嘅演變
切韻嘅滂母喺普通話嘅演變同粵語一樣，重脣滂母繼續係古音狀態，輕脣敷母變爲f，滂母對應嘅普拼係p ，敷母對應嘅普拼係f 。

### 喺日文嘅演變
喺日文，無論吳音定漢音，滂母字唔分輕重脣，一律變は行（[h]／[ɸ]），但促音化後轉爲重脣音ぱ行（[p]）。

### 喺韓文嘅演變
喺韓文，佢嘅聲母冇輕脣化，切韻嘅滂母一律繼續係重脣音，但喺送氣方面，有啲係ㅂ（[p]），有啲係ㅍ（[pʰ]），冇乜規律。如普讀보（bo），浦讀포（po）。

### 喺越南文嘅演變
喺越南文，無論輕重脣，絕大部分滂母都變成脣齒音ph（）。只有重紐四等字轉th（），如匹（中古漢語phjit）讀thất。

## 睇埋

類:中古漢語
太行山隧道

**太行山隧道**喺石太客運專線井陘北－陽泉北區間，河北－山西兩省交界處，係中國第二長鐵路隧道，全長27.839公里，2005年6月11號開工，2007年12月22號全線貫通。並於2009年1月1號投入使用。

呢條隧道係石太客運專線嘅重點控制工程，係當時中國設計嘅最長山嶺隧道。

## 工程特性
隧道穿越海拔1311米嘅太行山山脈主峰越宵山，最大埋深445m。佢係雙洞單線隧道，兩線間距35m，每隔420m設置一橫通道溝通兩線隧道。

隧道中主要部分做無砟軌道，太原側出口處有少部分有砟-無砟過渡段，如下表。

## 施工方法
隧道採用鑽爆法施工。隧道採用1個進口，9個斜井，1個出口共11處施工通道，喺24個工作面上同時施工嘅施工方案，加快施工速度。

### 標段劃分
太行山隧道喺施工時分做5個標段施工。

## 參考

類:河北交通
類:山西建築
我們的驕傲

《**我們的驕傲**》（），原名《**運動光輝20年**》，係香港電視廣播有限公司嘅訪談節目，由朱智賢、敖嘉年、陳庭欣主持，喺2017年6月26號到29號香港時間禮拜一到四22:30到23:00喺翡翠台播。

呢個節目會訪問香港特區成立廿年以嚟嘅一啲本地「星級」運動員，亦係《香港英雄》嘅延續篇。

## 每集內容

## 收視
以下係節目喺無綫電視翡翠台嘅收視紀錄：

## 出面網頁
*我們的驕傲 - 主頁 - tvb.com

## 電視節目變遷
糯米糍 (荔枝)

**糯米糍**係荔枝其中一隻常見嘅品種，薄皮細核、厚肉多汁，個樣係細粒嘅糯米糍。因為糯米糍果肉比較甜，所以係比較受歡迎嘅品種。
桂味

**桂味**係荔枝其中一隻常見嘅品種，皮淺紅色，核比較大，肉就清甜，帶住一朕桂花味。
掛綠

**掛綠**（）係荔枝其中一隻常見嘅品種，特色係果皮紅中帶綠，果肉爽甜，畀唔少人話係最靚嘅品種，所以賣得比較貴，古時更做過貢品畀皇帝食。

掛綠原產自廣州增城，當地出產嘅叫**增城掛綠**（）。

## 名
皆因掛綠每粒果都兜住一圈綠線，所以叫掛綠。

掛綠個名亦有個傳說同八仙嘅何仙姑有關。何仙姑係增城人，成仙後依然鍾意到凡間食荔枝，有日佢坐喺西園一樖荔枝樹嘅樹枝上織腰帶，走嗰陣漏低咗一條綠色絲線，繞住咗喺荔枝果上面，就變成「掛綠」。

## 史
掛綠喺南宋時期嘅12世紀之前已經有人種，明代末年到清代初年開始多人種，但係喺中共統治期間嘅大躍進入面，大多數原生掛綠已經被毀，淨返一樖母樹喺增城掛綠廣場，樹齡超過四百年，高5米幾，而家嘅掛綠樹種多數出自佢度，喺增城幾個鄉種。

增城每年都搞掛綠拍賣活動，拍賣價最高去到50萬元人民幣一粒，列咗入健力士世界紀錄大全。

## 參考
*取名「掛綠」關何仙姑事？ 做過貢品咁矜貴
西班牙艦隊

**西班牙艦隊**，綽號**無敵艦隊**，係西班牙國王菲臘二世喺1588年由拉科魯尼亞派出嚟打英倫嘅艦隊，有成130隻船，但最後都打輸。
特魯埃爾

**特魯埃爾**（），係西班牙亞拉岡特魯埃爾省嘅省會，人口有約莫3.5萬，面積有約莫440平方公里。
類:特魯埃爾省
馬田波曼

**馬田波曼**（**Martin Bormann**，）係納粹德國納粹黨黨務中心領導人，納粹德國打輸仗後自殺死。
亞豐素六世

**亞豐素六世**（**Afonso VI**，）係葡萄牙國王，1656年到1683年在位。

佢三四歲開始已經身體唔好，精神狀態亦不穩。1656年父王祖奧四世駕崩之後，亞豐素以13歲之齡即位，由佢母后攝政到1662年。

1667年，亞豐素六世俾佢細佬佩德羅迫落台，淨係保留國王稱號。第二年佩德羅成為攝政，而王后亦以亞豐素六世性無能為理由改嫁佩德羅。亞豐素六世先被放逐亞速爾羣島，1674年開始改為關押喺仙德麗。1683年亞豐素六世駕崩，佩德羅繼位成佩德羅二世。
柯木塱站

**柯木塱站**（；）係廣州地鐵嘅車站，2017年6月28號開放，位置喺天河區柯木塱，廣汕一路嘅柯木塱小學附近，324國道嘅K969+660標記位。
 
## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。雖然車站冇休息室，但廁所喺月台西邊。
#### 打掂

#### 打橫

### 站廳
柯木塱站嘅站廳收費區喺車站南邊，北邊係免費區通道。收費區有好多部扶手電梯同樓梯、專用𨋢往返月台都得。

### 月台
呢個站有一個島式月台，喺廣汕一路嘅地底。

### 商舖同自助服務
而家柯木塱站入面得好少鋪頭畀乘客買嘢，得一間便利檔響度。

### 出入口

呢個站有2個出入口，分别係A同B。

## 頭尾班車信息同配線圖

## 車站歷史
### 規劃
呢個站喺1997年嘅《廣州市城市快速軌道交通線網規劃研究（最終報告）》出現，嗰時係7號綫嘅中途站，位置同而家差唔多。直到2003年轉成而家嘅車站重摱入二期工程入面。
### 施工
2011年6月17號，二期工程正式喐手起，雖然站廳同月台起得好順利，但有3個出入口同1組風亭都係由於附近村落嘅拆遷征地問題而一直冇辦法起好，即使係2016年12月28號嘅二期開通都唔例外。但受到冇起到風亭影響，令列車一度飛站通過。直到2017年6月22號先至起嗮廣汕公路南邊嗰兩個出入口同一個風亭嘅工程。
### 開通
從2017年6月28號朝早頭一班車開出之後，呢個站亦正式開通，之後啲列車都唔會再喺呢個站飛站通過。
### 站名用字
地鐵方考慮到西朗站嗰單教訓之後，從後期嘅工程開始用咗GB18030字庫屬下嘅「塱」字。

## 利用狀況
呢個站嘅主要客流都係畀附近嘅柯木塱當地村民同去火爐山森林公園北門、東北門啲乘客有用。所以除咗上落班高峰期同節假日比較多人上落之外，其它時段都比較少人上落。喺呢個站開通之前，啲乘客多數都揀龍洞站上落跟住行成公里嘅路先至到。

## 附近嘅建築同景區

### 學校
* 廣州華美英語實驗學校
* 柯木塱小學
### 公園
* 火爐山
* 柯木塱中心公園

## 註同攷

;註

;攷

## 上一站·下一站




類:天河區鐵路站
嘉陵江

**嘉陵江**（），舊底叫**閬水**（）、**渝水**（），係長江上游支流，喺陝西寶雞鳳縣西北涼水泉溝發源。佢由於西源西漢水流經禮縣嘅嘉陵關得名。
萬發村

**萬發村**（）係中國村名，可以係：
*黑龍江
**綏化肇東嘅村，請睇《宋站鎮》
**:村名意思係「啲子孫永世萬代都富裕發達」噉解。
**:1949年後，初頭一部分屬宋站區，另一部分屬安民區；1956年合併爲四合鄉；1958年變成宋站人民公社嘅萬發生產大隊；1970年時從萬發分出咗新豐大隊，1984年一齊改成村，直到2002年時先再合併返做萬發村。
**黑河五大連池嘅村，請睇《新發鎮》
**:村名係攞意頭，意思係「萬象更新噉發展」。
**齊齊哈爾
***富裕嘅村，請睇《繁榮鄉》
***:村名意思係「千千萬萬都發展幸福」噉解。
***拜泉嘅村，請睇《長春鎮》
***:1946年之前呢度叫，1946年改名叫萬發。
***龍江嘅村，請睇《廣厚鄉》
***:村名得自人名，呢個人叫李萬發。
***克東嘅村，請睇《克東鎮》
***:村名意思係「人民萬衆都發展」噉解。
**佳木斯富錦嘅村，請睇《上街基鎮》
**:1901年時，有戶孫姓人氏從吉林省來呢處墾荒，開咗間萬發車店，因而得名**萬發車屯**（），後來因爲啲人唔慣嗌，就喺1950年簡省個名叫萬發。
**大慶林甸嘅村，請睇《四季青鎮》
*吉林
**松原
***扶餘嘅村
****請睇《新萬發鎮》
****:清朝時有出身山東嘅梁姓人氏逃荒來呢處，墾荒後連年豐收、兼且畜牧興旺，就起呢度地名叫萬發。清同治十年起村，光緒七年條村擴建，之後呢度發展成鎮。
****請睇《三駿鄉》
**四平梨樹嘅村，請睇《萬發鎮》
**:地名得自人名，從前呢度住咗個叫萬發嘅有錢人，故而得名。
**長春
***德惠嘅村，請睇《郭家鎮》
***:得名自清乾隆末年，嗰陣時呢度有蒙古人做貿易，爲咗生意興隆個意頭，就起當地名叫萬發。
***榆樹嘅村，請睇《八號鎮》
***:乾隆年間開村，開村人係山東出身嘅王廣，初時地名叫**王廣屯**（），後來呢度經濟唔掂，搵食艱難，爲咗第時發達，就改地名叫萬發。
**白城大安嘅村，請睇《紅崗子鄉》
**:村名係攞意頭，祈求可以發大財。
*內蒙古呼倫貝爾莫力達瓦嘅村，請睇《寶山鎮》
*:村名係攞意頭，祈求家家戶戶都發得成家。

## 出面網頁
*中國國家地名信息庫
烏瑪華卡峽谷

（）係阿根廷西北部胡會省（Jujuy）嘅峽谷，喺布宜諾斯艾利斯北面1649公里。佢南北有155公里咁長，西面同北面係玻利維亞高原，東面係安第斯山脈嘅山脊，南面接住叫「暖谷」（Valles Templados）嘅溪谷。

Quebrada（字面意思係「整爛」）譯出意思係深谷或河谷。「烏瑪華卡」嘅名稱來自峽谷附近嘅細城市，而家呢個城市有11000餘名市民居住。格蘭地河（Río Grande）係呢個區域嘅大河，入冬枯水，喺夏季大水。

呢個地方係交通要地，係聯絡附近地方經濟、社會、文化嘅中心地。過去一萬年間呢個區域都有人住，初頭嘅史前有人喺度狩獵。喺15世紀，印加帝國主要嘅步行交通路穿過呢度，喺帝國主義時代，呢度係連接祕魯總督轄區同拉布拉他總督轄區呢兩個地方嘅關鍵橋樑地帶。爭取從西班牙獨立嘅各階段戰爭亦喺度打過多場仗。

2003年7月2號，UNESCO認證呢個地方有社會、文化嘅重要遺產價值，指定爲世界遺產。

## 睇埋
*伊魯也
*阿布拉·班帕
*奧尼約斯·地·艾里斯馬
*華卡里拉
*烏瑪華卡
*拉·基亞卡
*邁瑪拉
*普馬馬卡
*鐵卡拉
*獲間
*也拉

## 出面網頁
* Simply Buenos Aires - 阿根廷旅遊 
* UNESCO世界遺產中心關於烏瑪華卡峽谷嘅頁面 
* 胡會省官網
並母

**並母**（；中古漢語拼音：**b**engx）係中古漢語聲母，屬脣音嘅幫組，係全濁聲母。呢個聲母接韻母時，無開合口之分，同四個等都可以接。

其例字如下（中古漢語拼音採用古韻羅馬字）：

## 擬音
因爲大多數嘅漢語、域外方音、對音中，並母大多發，所以學界一致同意將佢擬音爲。但對於係咪送氣就有得拗，有啲話係送氣音，有啲話係唔送氣音，有話平送仄唔送，有話無所謂。不過，佢喺送氣唔送氣方面，冇對立嘅音位。

註：過往學界曾用逆撇號「ʻ」代表送氣音，後來國際語音學學會已規範用「ʱ」作爲濁音送氣符號，上表亦依規範統一。

## 上古來源
大部分學者都認爲滂母字來自上古漢語嘅輔音，呢個音喺上古音到中古音嘅演變好穩定。

## 分類

## 反切上字
《廣韻》度，屬並母嘅反切上字有23個。
*重唇：蒲步裴薄白傍部平皮便毗弼婢
*輕唇：房防縛附符苻扶馮浮父

## 演變
喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中幫母嘅重脣音仍稱幫母，而輕脣音稱**奉母**（fung6 mou5；中古漢語拼音：byungx）。
### 喺粵語嘅演變
早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語就係繼承自三十六字母階段嘅發音。

重脣音中，到現代粵語並母清化，平仄送氣狀況各片粵語唔同，喺廣府粵語，平聲讀送氣p ，仄聲讀唔送氣b 。對聲調嘅影響係：並母字派入聲調中嘅陽聲調。少數陽上聲嘅並母字送氣，如抱讀pou5。

輕脣音中，佢喺三十六字母屬奉母，到現代粵音清化，變做f ，對聲調嘅影響係：奉母字派入聲調中嘅陽聲調。

切韻嘅並母變奉母有條演化式：b+i, y+a, o, u = v。i, y即係三等介音（唔分開合口），佢嘅韻腹一旦係a, o, u，佢嘅聲母就會轉爲v。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅p聲母來源自中古音嘅滂、並二母，b聲母來源自中古音嘅幫、並二母，f聲母來源自中古音嘅幫、滂、並、溪、曉五母。

### 喺吳語嘅演變
切韻嘅並母喺吳語中分兩種，重脣並母、輕脣奉母都繼續係古音狀態，並母對應嘅係吳拼係b ，奉母對應嘅吳拼係v 。

### 喺普通話嘅演變
切韻嘅並母喺普通話嘅演變同粵語一樣，重脣並母清化，送氣方面，平聲送氣，讀普拼p ，仄聲唔送，讀普拼b ，輕脣奉母清化爲f。

### 喺日文嘅演變
喺日文，並母唔分輕重脣，喺吳音係ば行（），喺漢音係は行（／）。

### 喺韓文嘅演變
喺韓文，佢嘅聲母冇輕脣化，切韻嘅並母一律繼續係重脣音，但喺送氣方面，有啲係ㅂ（[p]），有啲係ㅍ（[pʰ]），冇乜規律。如排讀배（bae），皮讀피（pi）。

### 喺越南文嘅演變
喺越南文，重脣並母繼續係古音形態b（），輕脣奉母清化爲ph（），佢哋兩種喺聲調上都派入陽聲調。重紐四等字會轉t，如幣讀tệ。

## 睇埋

類:中古漢語
巴郡

**巴郡**係舊時中國（戰國時期至到隋代）嘅一個郡，喺而家重慶市同四川省東部。

## 史
戰國時期，秦國滅巴國。秦惠文王更元十一年（西元前314年）置巴郡。

西漢巴郡隸屬益州，管轄江州、臨江、枳、閬中、墊江、朐忍、安漢、宕渠、魚復、充國、涪陵，夾埋11個縣。西漢末年統計，巴郡有158,643戶人家、708,148人。東漢巴郡管轄江州、宕渠、朐忍、閬中、魚復、臨江、枳、涪陵、墊江、安漢、平都、充國、宣漢、漢昌，夾埋14個縣。興平元年（194年），益州牧劉璋接受趙穎建議，將巴郡分成三份，江州到臨江設永寧郡，朐忍到魚復設固陵郡，巴郡管墊江北邊嘅地區。到咗建安六年（201年），永寧郡改名叫巴郡，原巴郡改名叫巴西郡，固陵郡改名叫巴東郡。

晉朝泰始元年（265年），巴郡改隸益州下越雋郡。永寧元年（301年），李特佔據巴蜀作反，後來建立成漢政權。永和三年（347年），桓溫平定巴蜀，巴郡隸屬梁州，管轄江州、墊江、臨江、枳，夾埋4個縣。南朝宋，巴郡隸益州。泰始五年（469年）喺巴郡置三巴校尉。南齊建元二年（480年）置巴州，原來屬益州嘅巴郡改隸巴州，管轄巴東、建平、巴郡三個郡。永明元年（483年），廢巴州，巴郡復隸益州。南梁太清四年（550年），蕭紀喺巴郡置楚州。天正元年（551年），西魏攻落楚州，改名叫巴州。北周閔帝元年（557年），將巴州改返做楚州。武成三年（561年），又將墊江改成巴縣。

隋開皇三年（583年），郡制廢除，巴郡改名渝州。大業三年（607年），州制廢除，改成郡制，復名巴郡，管轄巴、江津、涪陵呢3個縣。唐武德元年（618年），郡制廢除，巴郡改名渝州。

## 攷
廣東省交通運輸技師學院

，又嗌，係中國廣東嘅專科學院同技工學校，1960年成立，有兩個校區，分別喺廣州同佛山。

## 兩個校區
*廣州校區：廣州天河區柯木塱華美路28號
*佛山校區：佛山禪城區同華路4號

## 校服色
校服色方面，雖然大專機構冇任何強制學生着校服嘅規定，但中專機構有對學生喺學校要求着校服嘅規定。

;長袖
*衫：相間。領，袖口。正面近兩膊頭位有條嘅粗斜線，背面同兩袖都係純，但兩袖中間位都有堆「▩▩▩　Jiaotong  Gaoji　▩▩▩」嘅字樣。左右對稱。
*褲：，兩邊帶條幼嘅線。
;短袖
*衫：相間。有領有紐扣，領帶相間描邊（出面入面且兩線唔相連）。正反面同兩袖近胳肋底到底下部分都係帶描邊。正面右邊有長嘅極細線，喺細線左邊有嘅「Jiaotonggaojijixiao」嘅字樣同一堆曲線花紋。左右唔對稱。
*褲：，兩邊帶條幼嘅線。

## 史
學校喺1960年開辦，初期係間細規模嘅技校。2001年同廣州公路工程技工學校、廣東省船舶工業技工學校、廣東省船員技工學校三間嘢合併咗。2003年升級做中華人民共和國重點技工學校重喺2005年升級做高級技工學校。喺2010年攞咗全國交通中等職業教育示範院校同時，第二年升級成技師學院，2015年重定做國家中等職業教育改革發展示範學校。

## 出面網頁
* 

類:廣州技校
類:佛山技校
類:天河區
類:禪城區
聚合物

**聚合物**係由好多分子合埋一齊嘅化合物。天然聚合物包括核酸、蛋白質、醣同多酚，人工聚合物主要係塑膠。
萬發

**萬發**（）可以係：
*萬發鎮，兩個
*萬發村，多處
*萬發屯站，濱北鐵路嘅站
*新萬發鎮，中國吉林松原扶餘嘅鎮
西陵峽

**西陵峽**，係長江三峽嘅第三峽。由湖北秭歸縣香溪口到宜昌南津關，有咁長，係三峽至長嘅一橛。有兵書寶劍峽、牛肝馬肺峽、黃牛峽、燈影峽等景點。
蠟

**蠟**係種有機化合物，成份有烷烴同脂，常溫下係固體，但熔點又唔高，唔溶水，易燒。
葉綠素

（）係植物同藻入面嘅綠色色素，負責做光合作用。

## 消耗
葉綠素可以隨時間而消耗：葉綠素幫植物吸收太陽光，用陽光中嘅能量，由水（）同二氧化碳（）呢啲原材料嗰度製造糖份俾樖植物用嚟做嘢食，而呢啲糖份會為植物提供佢哋生長同發育所需嘅所有碳水化合物；喺呢過程當中，葉綠素會受到分解－光合作用會消耗葉綠素。不過喺生長季節，植物能夠補充流失咗嘅葉綠素，令到啲葉保持綠色。

## 分解
夏天結束所伴隨嘅環境變化會令到葉嘅葉綠素含量下跌：喺夏天就快結束嗰陣，日頭會變短，溫度會跌，葉上面嘅葉脈（喺維管束植物嘅葉當中負責運送水份同營養嘅管道）會慢慢噉收細，於是塊葉嘅水份同礦物質吸收會慢慢噉下跌，而隨住葉綠素嘅消耗同時葉綠素嘅吸收跌，葉綠素嘅含量亦都會開始跌。

紅葉嘅出現同捕光複合物 II（light-harvesting complex II，LHC II）好有關。LHC II 喺光合作用當中負責吸收陽光，位於葉綠體嘅類囊體（thylakoid）膜嗰度，由多種蛋白質（包括咗葉綠素 a 同 b）組成；喺秋天嗰時，分解葉綠素嘅酵素會令到葉綠素 b 變成葉綠素 a ；呢個過程會造成捕光複合物變得唔穩定，最後搞到組成 LHC II 嘅某啲蛋白質分解，最後引致葉入面嘅葉綠素量急跌。

葉綠素嘅分解最後嘅結果係葉會變色。隨住葉綠素分解，葉綠素會變成冇顏色嘅化合物四吡咯（tetrapyrroles），而隨住綠色量下跌，葉入面本嚟有嘅第啲色素，好似係黃色嘅葉黃素類（xanthophylls）同橙色嘅 β-胡蘿蔔素（beta-carotene）嘅顏色會開始顯眼，而且喺某啲情況下，一半嘅葉綠素分解咗之後，紅色嘅花色素苷（anthocyanins）會開始產生；同時樖植物會將捕光複合物分解所產生嘅氨基酸儲起喺根、枝、同幹嗰度，用嚟喺冬天用，而下年就可能攞呢啲氨基酸嚟重整綠葉。

## 睇埋
*綠色
*紅葉

## 攷
闔家學術常識問答比賽

《**闔家學術常識問答比賽**》（）係香港電視娛樂製作嘅遊戲節目，節目一共有三輯：第一輯喺2017年6月19號開始到7月7號逢禮拜一到五22:00-22:30喺ViuTV播，一共15集，主持係柳俊江、朱薰；第二輯喺2018年3月5號到3月23號逢禮拜一到五22:00-22:30播，一共15集，主持係王貽興、朱薰；第三輯喺2019年5月13號到6月7號逢禮拜一到五22:30-23:00播，一共20集，主持係陳柏宇、朱薰。

節目招募咗12隊由小學四到六年班嘅香港學童同佢哋阿爸或者阿媽組成嘅親子隊伍，用淘汰形式玩學術常識問答比賽，贏咗就可以攞超過十萬蚊港紙獎金獎品。

## 每集一覽
### 第一輯

### 第二輯

### 第三輯

## 第一輯比賽情況
### 第1-3集：藍色靈蛇組分組賽
 入到四強準決賽

### 第4-6集：紅色貓頭鷹組分組賽
 入到四強準決賽

### 第7-9集： 黃色強盾組分組賽
 入到四強準決賽

### 第10-12集：綠色橄欖樹組分組賽
 入到四強準決賽

### 第13集：準決賽（黃組vs綠組）
 入到二強決賽

### 第14集：準決賽（紅組vs藍組）
 入到二強決賽

### 第15集：決賽（綠組vs藍組）
 攞到冠軍

## 冠軍家庭

## 出面網頁
*ViuTV：闔家學術常識問答比賽
*ViuTV：闔家學術常識問答比賽 II
*ViuTV：闔家學術常識問答比賽 III
Benedict

**Benedict**可以係：
* 班尼狄 (姓氏)（Benedict），英文姓
** 白保羅（Paul King Benedict），美國語言學者、人類學者、東方學者同精神科醫師
** 羅拔·柏德烈·班尼狄（Robert Patrick Benedict），美國舞台劇、電影、電視演員同作家
* （Benedict），英文名
** 班尼狄甘巴貝治（Benedict Cumberbatch），英國演員
* 班尼迪蛋（Eggs Benedict），源自美國嘅早餐嘢食
## 睇埋
*Benedictus／本篤——「Benedict」嘅拉丁文變體
深圳地鐵3號綫

**深圳地鐵3號綫**（**龍崗綫**）係深圳地鐵一條營運緊嘅鐵路綫，由坪地六聯站到福保站，全長52公里，有30個車站。雙龍至草埔段喺2010年12月28號開通，草埔至益田段喺2011年6月28號開通，益田至福保段喺2020年10月28號開通。雙龍至坪地六聯段喺2024年12月28號開通。
深圳地鐵5號綫

**深圳地鐵5號綫**（**環中綫**）係深圳地鐵一條營運緊嘅鐵路綫，由赤灣站到黃貝嶺站，全長約47公里，有34個車站，黃貝嶺至前海灣段喺2011年6月22號開通，前海灣至赤灣段喺2019年9月28號開通。

本線連接多個住宅區，而且同多條路線有轉乘站，方便來往關內外地區，所以客量龐大。日均客量達到78萬人次，係成個深圳地鐵載客量最高嘅路線之一。
深圳地鐵11號綫

**深圳地鐵11號綫**（**機場綫**）係深圳地鐵一條營運緊嘅鐵路綫，由福田站到碧頭站，全長51.7公里，有18個車站，喺2016年6月28號開通。
機場綫

**機場綫**，又寫做**機場線**，可以係：
* 深圳地鐵11號綫：深圳地鐵其一路線，2008～2013年間嗌過**機場綫**。
* 首都機場綫：北京地鐵其一路線，2008～2019年間嗌過**機場綫**。
* 大興機場綫：北京地鐵其一路線。
* 桃園機場捷運：桃園捷運其一路線，通稱**機場線**。
## 類似名
* 機場快綫
* 機場快線 (多倫多)
深圳地鐵7號綫

**深圳地鐵7號綫**（**西麗綫**）係深圳地鐵一條營運緊嘅鐵路綫，由深大麗湖到太安站，全長32.4公里，有30個車站，喺2016年10月28號開通。（深圳地鐵7號綫分兩期，一期喺2016年10月28號開通，由西麗湖到太安站，全長31.4公里，二期喺2024年12月28號開通，深大麗湖至西麗湖區段正式啟用，因此公里數增加至32.4公里）
深圳地鐵9號綫

**深圳地鐵9號綫**（**梅林綫**）係深圳地鐵一條營運緊嘅鐵路綫，由紅樹灣南站到文錦站，全長36.1公里，有32個車站，文錦至紅樹灣南段喺2016年10月28號開通，紅樹灣南至前灣段喺2019年12月8號開通。
茶光站

**茶光站**係深圳地鐵7號線一個站，喺沙河西路近珠光路口。個站2016年10月28號啟用。
龍井站 (深圳)

**龍井站**係深圳地鐵7號綫一個站，喺龍珠大道同龍珠四路、龍珠五路路口。個站2016年10月28號啟用。
上沙站

**上沙站**係深圳地鐵7號綫一個站，喺福強路同沙嘴路路口。個站2016年10月28號啟用。
華強南站

**華強南站**係深圳地鐵7號綫同11號綫嘅一個站，喺華強南路同福華路路口。個站2016年10月28號啟用。
紅樹灣南站

**紅樹灣南站**係深圳地鐵9號綫同11號綫一個站，喺深灣二路同白石四道路口。個站2016年6月28號啟用。
深灣站

**深灣站**係深圳地鐵9號綫一個站，喺深灣四路同白石四道路口。個站2016年10月28號啟用。
香梅站

**香梅站**係深圳地鐵9號綫一個站，喺紅荔西路同香梅路路口。個站2016年10月28號啟用。
紅嶺南站

**紅嶺南站**係深圳地鐵9號綫同11號綫一個站，喺深南東路同紅嶺南路路口。9號綫：2016年10月28號同11號綫：2024年12月28號啟用。
松崗站

**松崗站**（；）係深圳地鐵11號綫一個站，喺寶安大道同沙江路路口。個站2016年6月28號啟用。
後亭站

**後亭站**係深圳地鐵11號綫一個站，喺寶安大道同新和大道路口。個站2016年6月28號啟用。
沙井站

**沙井站**係深圳地鐵11號綫一個站，喺寶安大道同新沙路路口。個站2016年6月28號啟用。
三田

**三田**係日本兵庫縣一個市，人口11萬。

三田市地勢東北多山，西南比較平坦，所以人口、交通運輸集中喺西南面。中部有千丈寺湖同青野水壩，係當地嘅重要水源。

## 參考
*三田市官網
相生

**相生**係位於日本兵庫縣西南部嘅一個城市。
主要市區係位於北側嘅山谷區域，響相生灣西岸就有響1907年設立的IHI嘅相生工廠，係本地最主要嘅產業。
四條畷

**四條畷**（Shijonawate）係日本大阪府一個市，人口6萬。

喺大阪嘅四條畷係一個位於日本大阪府嘅地方。佢係一個古老嘅地區，有好多文化同歷史價值。四條畷個名係由四條渠嘅名字同埋「畷」呢個詞組成。而「畷」嘅意思係指一條用嚟灌溉嘅水渠。四條畷一直以嚟都係一個重要嘅農業區，特別係出名種稻米。

喺四條畷公園度就有一個叫做「四條畷天神社」嘅神社，係供奉大阪嘅守護神嘅地方。四條畷亦都有一啲傳統嘅節日同文化活動，例如每年嘅「四條畷稻荷祭」，係一個慶祝豐收同保佑農作物嘅盛大儀式。呢個節日會有花車遊行、表演同其他傳統活動。

## 拎
*四條畷市官網
櫻川

**櫻川**係日本茨城縣西部一個市，人口4萬，面積180.06平方公里，2005年10月1號創立，由西茨城郡岩瀬町、真壁郡真壁町、大和村合併成。
常陸太田

**常陸太田市**（）係日本茨城縣東北部一個城市。人口約6萬。

## 歷史
* 1889年4月1號 - 實施町村制，設久慈郡太田町。
* 1954年7月15號 - 機初村、西小澤村、幸久村、佐竹村、譽田村、佐都村編入久慈郡、常陸太田町改稱為**常陸太田市**。

## 教育
### 小學校

### 中學校

### 高等學校
* 
* 
*
行方

**行方**係日本茨城縣東南部一個市，人口3萬，面積222.48平方公里，2005年9月2號創立，由行方郡麻生町、北浦町、玉造町合併成。
明母

**明母**（；中古漢語拼音：**m**ieng）係中古漢語聲母，屬脣音嘅幫組，係次濁聲母。呢個聲母接韻母時，無開合口之分，同四個等都可以接。

其例字如下（中古漢語拼音採用古韻羅馬字）：

## 擬音
因爲大多數嘅漢語族語言、域外方音、對音中，滂母大多發，所以學界一致同意將佢擬音爲。

## 上古來源
大部分學者都認爲明母字來自上古漢語嘅輔音，呢個音喺上古音到中古音嘅演變好穩定。

## 分類

## 演變
喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中幫母嘅重脣音仍稱幫母，而輕脣音稱微母（；中古漢語拼音：myoi）。同幫、滂、並三母比較，明母輕脣化嘅字比較少，例如北京音系中東韻三等、鍾韻同尤韻字，喺幫、滂、並母讀輕脣，而明母爲重脣。而喺粵語中，雖然幫、滂、並母有輕脣字，明母全部爲重脣。
### 喺粵語嘅演變
早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語基本上繼承自三十六字母階段嘅發音，但係明母例外。

重脣音中，明母繼續係古音狀態，對應嘅粵拼係m。對聲調嘅影響係，明母字派入聲調中嘅陽聲調。有少部分明母字，如彌、瀰等，轉爲鼻音n。

輕脣音中，佢喺三十六字母屬微母，喺粵語微母冇分化出來，繼續係讀明母。聲調嘅影響同明母一樣。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅m聲母全部來源自中古音嘅明母。

### 喺吳語嘅演變
切韻嘅明母喺吳語中分兩種，重脣明母繼續係古音狀態，對應嘅吳拼係m／；輕脣微母喺文讀脫鼻音，同奉母合流，對應嘅吳拼係v／，而白讀繼續係重唇嘅m。如物字，動物嘅物讀文讀，讀veh，物事嘅物讀白讀，讀meh。

切韻嘅明母變微母有條演化式：m+i, y+a, o = mv。i, y即係三等介音（唔分開合口），佢嘅韻腹一旦係a, o，佢嘅聲母就會轉爲mv。

### 喺普通話嘅演變
切韻嘅明母喺普通話嘅演變同吳語一樣，重脣明母繼續係古音狀態，對應嘅普拼係m，輕脣微母繼續向前演化，由v變w。

### 喺日文嘅演變
喺日文，明母唔分輕重脣，喺吳音係ま行（），喺漢音係ば行（）。

### 喺韓文嘅演變
喺韓文，佢嘅聲母無輕脣化，同粵語一樣都係讀ㅁ（）

### 喺越南文嘅演變
喺越南文，佢嘅情況同吳語一樣，明母繼續係m（），微母字轉爲v（），喺聲調上，平聲喺陰平，仄聲喺陽聲調。重紐四等字轉d（），如民（中古漢語mjin）讀dân。

## 睇埋

類:中古漢語
厲慧森

**厲慧森**（；；）係中國大陸嘅醜劇演員同京戲表演家，北京人。7歲開始學戲後同厲慧良、厲慧斌、厲慧敏、慧蘭等兄妹組成「厲家五虎」，出道後先後表演咗《春香傳》、《謝瑤環》、《中流砥柱》等卌幾個節目。期間亦做過重慶市京戲團國家一級演員、京戲厲家班第二代傳人同「慧字科」老藝術家。

厲慧森喺2017年6月30號09:30喺重慶死咗，終年89歲。

## 攷
* 著名京剧表演艺术家厉慧森逝世 享年90岁 火狐中文网 （2017-07-01）
* 京剧表演艺术家厉慧森逝世 京剧“厉家五虎”成绝唱 腾讯 （2017-07-01）

慧森
類:北京人
類:中國戲劇演員
廣東食品藥品職業學院

（）係中國廣東廣州嘅專科學院，1965年6月16號開辦，位置喺天河區龍眼洞龍洞北路321號。

## 史
*1965年6月16號：學校正式成立，初期以**廣東省中藥材學校**嘅名喺芳村塞壩口一帶辦學。
*1974年3月：搬到荔灣區槳欄路重改名做**廣東省商業技校第一分校**。
*1979年9月：改名做**廣東省醫藥技工學校**。
*1983年：喺校內成立職工中專機構。
*1984年：搬到天河區龍眼洞繼續辦學。
*1986年3月：成立**廣東省醫藥學校**。
*1999年：開始轉型做高等教育機構。
*2002年：升級做高等職業院校。
*2003年5月：學校經教育部備案而升級做**廣東化工製藥職業技術學院**。
*2007年5月：學校經教育部備案而改名做**廣東食品藥品職業學院**。
*2013年11月：升級做廣東省示範性高職院校建設項立項單位。
*2016年11月：經廣東省教育廳同廣東省財政廳確定，學校成為廣東省一流高職院校建設計劃立項建設單位。 

## 出面網頁
* （新版）
* （舊版）

類:天河區
機場北站

**機場北站**可以係：
* 機場北站 (深圳地鐵)：深圳地鐵11號綫嘅車站。
* 深圳機場北站：穗深城際鐵路嘅車站，規劃同施工期間嗌過**機場北站**。
* 機場北站 (廣州地鐵)：廣州地鐵3號綫嘅車站。
* 白雲機場北站：廣清城際鐵路嘅車站，規劃同施工期間嗌過**機場北站**。
廣東省華僑職業技術學校

係中國廣東廣州嘅技工學校，1979年成立，位置喺天河區龍眼洞迎龍路481號（龍眼洞森林公園東門東北角）。

## 校服色

;短袖
*衫：純。左右對稱，有領有紐扣。
*褲：純。

## 出面網頁
* 

類:廣州技校
類:天河區
夏文汐

**夏文汐**（，），原名**鄧麗群**，係香港女演員，1982年出道，初頭主要拍電影，憑《烈火青春》入圍第二屆香港電影金像獎最佳新演員獎，之後憑拍三級片《唐朝豪放女》而開始出名，再憑《花街時代》入圍第五屆香港電影金像獎最佳女主角，1989年淡出影壇，到2010年代開始復出演藝圈，2017年幫香港電視台viuTV拍劇集《前度》做其中一位女主角。

## 屋企
1980年代，夏文汐喺臺灣拍戲期間識咗商人黃冠博，兩人冇幾耐結婚，並且定居美國，有三個仔女。2019年11月夏文汐喺個人社交平台宣佈已經同老公離婚。

## 演出作品

### 電視劇（[[ViuTV]]）
*2017年：前度 飾 方淑華

## 攷
恭碩良

**恭碩良**（，原名，）係澳門男歌手，阿媽係澳門土生葡人，阿爸係菲律賓人，1999年喺香港出道，除咗出唱碟，亦客串過電影演出。2017年，佢幫ViuTV拍劇集《前度》。

## 演出作品

### 電視劇（[[ViuTV]]）
*2017年：前度 飾 Johnny

### 其他合輯
* 2002年：《飛馳音樂中》

## 出面網頁

類:澳門歌手
類:香港男演員
劉俊謙

**劉俊謙**（，），係香港男演員，中學讀賽馬會體藝中學，2012年香港演藝學院戲劇學院畢業，之後主要參演舞台劇，亦拍過一啲廣告。2016年開始，佢幫ViuTV拍電視劇。佢細妹係模特兒劉欣靈。

## 演出
### 電視劇（viuTV）
*2016年：《We I U》 飾 劉謙
*2016年：《Kai Pop》 飾 劉楷
*2017年：《午夜伴廊》 飾 Jacky（第8集）
*2017年：《瑪嘉烈與大衛系列 - 前度》 飾 大衛
*2017年：《未來還未來》 飾 劉俊（阿俊）
*2018年：《身後事務所》 飾 John（第11-12集）
*2018年：《假若愛有期限》 飾 達
*2019年：《教束》 飾 盧文達（盧sir）
*2020年：《二月廿九》 飾 余家聰
*2022年：《940920》 飾 余家聰

### 電視劇（香港電台）
*2017年：《忘憂理髮店》 飾 森仔 （第1集）
*2017年：《申訴II: 一命都不能少》飾  救護員 東
*2018年：《火速救兵IV》飾 Patrick

### 電視節目（ViuTV）
*2025年：《爆谷一周（第三輯）》第16集嘉賓

### 電影
*2019年：《幻愛》飾 李志樂
*2021年：《梅艷芳》 飾 張國榮
*2024年：《九龍城寨之圍城》飾 信一
*2024年：《我在這裡等你》飾 天宇
*2024年：《武替道》飾 李世龍

### 舞台劇
*2015年：香港藝術節 香港賽馬會當代舞台平台《舞鬥》
*2015年：團劇團《謀殺現場》（A Spot of Murder）
*2015年：前進進戲劇工作坊《電子城市》（Electronic City）
*2015年：首爾國際舞蹈節《Who's Next II》 
*2016年：香港藝術節《馬克白》（Macbeth）
*2016年：黃子華舞台劇《前度》（Skylight）
*2017年：榞劇場《在牛池灣轉角遇上彩虹》 （An Accidental Rainbow）
*2017年：天邊外劇場《天邊外》（Beyond the horizon）
*2019年：香港戲劇協會《色相》（The Shape of Things）

## 參考
*劉俊謙舞台電視齊發展：為何演員要分得那麼細

## 出面網頁
*
*

俊謙
類:香港男演員
類:香港演藝學院舊生
海景園

**海景園**響澳門半島花地瑪堂區永寧街同順景廣場，係屬於房屋局嘅經濟房屋，1994年入伙。

## 背景
2014年5月18號，海景園業主會主席何戊彬感謝治安警察局響維護社會治安方面做出各種努力偵破海景園幾單住宅爆竊案，對於治安警察局迅速破案，表示支持同讚許，重送支「警民合作，防罪滅罪」錦旗畀治安警察局致意，由治安警察局副局長梅山明等代表接受。雙方重就近期社區治安情況交換意見。業主都話，非常樂意配合警方嘅行動，提供社區治安情況同罪案線索，加強警民合作，共同投入維護社會治安工作，營造良好嘅居住環境。而治安警察局副局長梅山明話，當局將會持續加強接觸澳門社區，收集警情，預防同打擊罪案發生。呼籲市民萬一遇到罪案發生，應該保持冷靜，立即通知警方，合力打擊罪案，維持澳門治安。

## 攷

類:澳門經濟房屋
樂富新邨

**樂富新邨**響澳門半島花地瑪堂區長壽大馬路、中心街、看台街同市場街，係屬於房屋局嘅經濟房屋。

## 背景
2016年8月2號朝早八點五十分左右，颱風妮妲襲澳嗰時樂富新邨樂民樓、樂天樓突然大停電，因為兩座大廈天台防水層日久失修搞到漏水，積水順著周圍殘舊電線四圍流，滲漏到大廈總電箱，搞到電箱跳掣停電，成棟大廈停電持續成日加埋成三百幾戶受到影響。響大廈業主會介入之下，經過緊急搶修，當日晏晝六點半左右，兩座大廈大部分住戶都已經暫時恢復供電，但係基於安全考慮，有啲電線重未駁通，目前重有六十幾戶重未恢復供電。而家停電問題根源響水泵房老化漏水，而大廈十二樓嘅水線又被人偷咗，有漏電危險。

## 攷

類:澳門經濟房屋
奧蘭多酒吧槍擊案

**奧蘭多酒吧槍擊案**係2016年6月12號凌晨喺美國佛羅里達州奧蘭多一間同性戀酒吧嘅一單槍擊案，涉案槍手係位穆斯林美國公民，總共殺咗49人，傷咗58人，而槍手最後畀警察射殺。呢單係自911事件之後美國傷亡人數最多嘅襲擊案。

類:槍擊案
麗華新邨

**麗華新邨**響澳門半島花地瑪堂區市場街、長壽大馬路、馬場海邊馬路同永康街，係屬於房屋局嘅經濟房屋。

## 意外
2001年9月27號，麗華新邨垃圾槽發現倒插半裸女屍，司警調查之後，證實自殺。

2010年6月12號晚黑十一點幾，麗華新邨第二座十五樓走廊欄杆上有嗰後生仔飲醉酒，雙腳凌空吊，神志迷糊，搖搖欲墜。有住戶發現，問佢坐響到做咩，黃某幾幾嗰嗰話響到搵朋友。之後住戶勸佢落返嚟，但係擔心佢再響到企圖跳樓，於是報警處理。消防接報到場，相關樓層一個人都冇，之後響天台搵到呢嗰後生仔，即場幫佢嗰頭嘅傷口包紮，再送院治療，但係因為佢神志不清，一度懷疑服食藥物，後來證實飲醉酒。而佢傷勢普通，治療之後經已出院。有人話唔係住響到，事前響屋企休息，飲醉酒唔小心響碌架床跌落地跌到嗰頭爆嗮光，跟住流住血到麗華新邨搵朋友，雙腳懸空坐響走廊欄杆，先引來住戶誤會有人企圖跳樓自殺。飲醉酒嘅後生仔姓黃，廿二歲，澳門居民。

2015年12月14號凌晨五點半，司警接到消防局通知，一個阿伯響麗華新邨跳樓死咗，所以派員到場調查。司警到場同一個鄰居攞資料，聲稱死者響當日凌晨一點半響同一位置曾經想跳樓，當時被在場嘅消防員同治安警勸返屋企，但係阿伯拒絕去醫院接受治理。相隔三個幾鐘之後，有一個大廈居民響一樓停車場發現一個男子伏屍響地到，所以報警求助。經過司警初步對屍體調查，死者身上冇發現其他可疑又或者可能由刑事引起嘅傷痕，現場同死者單位都冇發現遺書。男死者姓陳，大約七十一歲左右，澳門居民。

## 攷

類:澳門經濟房屋
瑞祥新邨

**瑞祥新邨**響澳門半島花地瑪堂區青洲河邊馬路同菊花巷，係屬於房屋局嘅經濟房屋。

## 背景
鑒於澳門房屋司現有來自房屋發展合同制度土地批給回報嘅房屋財產，呢嗰數量遠超出以租賃方式分配畀提出申請嘅合資格貧困家庭需求。另一方面，租住按照房屋發展合同興建樓宇嘅社會房屋，重有意買經濟房屋，而且以住緊嘅房屋做優先考慮嘅家庭，數目不斷咁增加。2月1號第4/99/M號法令針對呢啲房屋嘅分配，定出較為靈活嘅方式，務求令到呢啲房屋能夠隨時因應需求而決定必租賃方式分配又或者出售。鑒於根據4月12號第13/93/M號法令興建出售嘅房屋，唔理落成咗定起緊，數量都未能滿足市場需求；澳門總督根據2月1號第4/99/M號法令第三條第一款規定，下令：許可澳門房屋司根據2月1號第4/99/M號法令訂定嘅條件，將會按照房屋發展合同制度興建下列樓宇入面屬房屋司財產嘅房屋出售畀承租人：按照第164/GM/89號批示批給土地興建**瑞祥新邨**。

## 攷

類:澳門經濟房屋
慕尼黑商場槍擊案

**慕尼黑商場槍擊案**係2016年7月22號挨晚喺德國慕尼黑一間商場嘅一單槍擊案，涉案槍手係位伊朗裔德國公民，總共殺咗9人，傷咗36人，而槍手最後自殺。

類:槍擊案
類:德國史
類:慕尼黑
利民大廈

**利民大廈**響氹仔嘉模堂區大連街同孫逸仙博士大馬路，係屬於房屋局嘅經濟房屋。

## 犯罪
### 利民大廈案件
2012年7月19號凌晨，利民大廈揭發一單兇殺案。繼7月14號揭發一單命案，唔夠一個禮拜澳門再揭發兇殺案。司警發言人徐一平話，兩單案之間並無關係，亦唔能單單憑呢兩單案，就推斷澳門治安惡化。而目前冇跡象話澳門治安續漸惡化。女死者姓吳，三十一歲，日籍中國人，持日本護照，冇藍卡，獨居響利民大廈一個單位。案中吳女住喺日本嘅五十三歲媽媽，因為同個女失去聯絡超過十日，響18號晚黑從日本搭飛機來澳門，19號凌晨去到個女住嘅單位出面拍門但係冇人應門，重聞到臭味，覺得可疑。佢打電話報警重叫埋開鎖佬來開門，發現個女瞓響廳同房之間嘅地下死咗。司警局響凌晨一點四十五分接到治安警通知，即刻派員接手調查，司警人員經過初步檢查，女死者瞓響廳同房嘅地下，身上衣服整齊，單位門窗完好，室內物件整齊，冷氣機開住，屍體已經腐爛發臭，初步估計死咗超過一個禮拜。調查又發現女死者手踭同個肚有傷痕，當中嘅胃曾經被利器拮入造成致命傷，地上留底大灘血漬，估計失血過量而死。但係現場搵唔到兇器，所以將案件列做謀殺，司警兇殺組又執走單位一啲物件証物全力偵查。而大廈管理員話，吳女近期由一個男子陪同入住單位，但係單位係吳女獨居嘅。亦有管理員話16號巡樓嗰陣已經發覺六樓傳出臭味，以為係垃圾臭味造成。已經紀錄發現臭味事件，直到19號揭發事件先知係屍臭。

## 攷
灣景園 (澳門)

**灣景園**響澳門半島花地瑪堂區永寧街、中心街同馬場東大馬路，係屬於房屋局嘅經濟房屋。

## 攷

類:澳門經濟房屋
剩餘價值

**剩餘價值**（）係歷史上馬克思主義理論一個重要部份，指資方（資本家）攞走嘅利潤係由勞動者（打工仔）創造。社會主義共產（馬列主義政權）國家曾按照馬克思概念，以指令經濟方式實現，以政治行政手段將剩餘價值（「政權定義上」為走資派，反動派，地主）瓜分至無產階級（「定義上」為無產階級，『人民』），當中以中國共產黨發起鬥地主同蘇聯共產黨糧食隊更為出名，之後已有好多人質疑馬克思理論可行性同人道問題。

## 來歷
19世紀，全球經濟重係處於起步期，企業規模細，信息同技術落後，造成成本高，利潤低；同埋法治社會並未成熟，人民維權意識較弱。個別商家將風險同虧損轉為勞工減薪，無補償超時同超額工作，以此提高「利潤」，甚至官商勾結，殘民自肥。除此之外，一般市場交易下進行資本積累，亦被馬克思馬認為同樣係勞動剝削。

馬克思假設前提在於否定生產要素（當時重點批評在於「土地」同「機器」佔有者）。馬派認為，人類經濟只存在兩個系統：自然資源，人類需要，而「勞動」即係馬克思經濟生產唯一核心（勞動價值論），通過人類「勞動」由自然界中得到資源，再加工成各種有用物資，最後以「按須分配」原則，進行「以物易物」。馬派認為，貨幣市場交易本來就係資本家炒賣物資工具，加強私有制佔有為存在目的，最終會出現週期性經濟衰退同壟斷問題。因此，當時親共派認為資方無參與所謂「勞動」，資方利潤應為勞工所有。

## 定義
剩餘價值算式為m（剩餘價值）=W（商品價值）-c（固定資本）-v（可變資本）。

* 絕對剩餘價值 — 通過延長工作日產出剩餘價值。
* 相對剩餘價值 — 通過縮短勞動時間（必要勞動時間，或剩餘勞動時間）數量比例所生出剩餘價值。

### 局限條件
馬克思假定剩餘價值必然正數，指工人收入總比產品價值要少，否則並無剩餘價值；假設資本主義下，社會購買力會低於生產（資本主義經濟學：「供過於求」），因此，經濟危機無可避免。當剩餘價值為正值，就係「利潤」（資方將部份「利潤」分畀勞工，稱為「分紅」）；但當值負數出現時，即係虧損，低於成本價賣出（或送出，銷毀）商品。

### 當然利潤
今日，利潤存在同很多方面有關：經濟週期長短差，願意擔負風險同相應回報；企業組織同能力（專利、優質）；政治或行業壟斷（需求彈性低近乎0，如國家企業係唯一依賴，毒品藥物市場）等......

Lester Thurow，萊斯特·瑟羅(Lester C. Thurow)指出五點利潤存在意義：
*資本家們願意拖延自己個人滿足感，利潤為回報。
*利潤係冒險家冒險回報。
*利潤係組織能力，企業同創業能源回歸。
*利潤係經濟租 — 一間公司生產產品或服務上出現壟斷，可將價格提高而高於競爭時嘅價格。
*利潤源於市場缺陷 — 當貨物交易高於其競爭均衡價格時至會出現。

### 推翻假設
*資本主義社會並無必然會出現供過於求，市場交易可以出現超額需求，甚至市場均衡點下，即係社會購買力會等同生產值，而唔係零機會。

*資方有參與「無形勞動」，或資本由過往「有形勞動」積累而成。當利潤由勞工佔有，即係勞工要付定量風險，有損失機會，並非如共產黨所宣傳：「利潤歸人民，虧損歸地主」之匪盜歷史，打家劫舍行為。

***資方虧損之前，勞工工資同福利並唔會因而扣減，就唔會有勞動價值剝削**，可立法禁止資方把自己責任推向勞方。

*勞方身份係願意並有能力才會入職，協助資方完成商品。一般勞方享有員工福利，或員工優惠享有產品，優先得到情報。

由此可見，勞動價值剝削論，與及佢嘅必然性都被現代人否定同淘汰，當代主流經濟學假設經濟學行為必須基於兩方「願意同有能力」並無列寧模式，強迫同暴力。

## 異見
奧地利經濟學派認為，剩餘價值並非無償被資產階級佔有。資本家創業過程要負生產風險，如：政治壓迫、租金上升、勞力流失、機器維修、舉債創業、市場走向未明定。企業家風險證明企業家所得剩餘價值時正時負，資方已為此承擔，屬無形勞動，佢嘅「價值」不容無視。再者，剩餘價值並非被資本家霸佔，應視為資本家無形勞動（承擔風險）結果。相反，當該等風險出現，勞方並無參與分擔資本家所受風險，勞工最低勞動狀態係無，唔係負（貼錢打工）。

企業家職能發揮於自由市場資本主義中，「利潤」證明企業家未雨綢繆，同時資方要付出成本同風險。勞方只係企業成本一環，但資方應保證勞方合理「薪酬」同「福利」，而唔係將成本同風險轉移至勞方，例如欠薪屬非法行為。反之，指令經濟國企下，資方同勞方；黨員同人民亦應要存在上述原理，並非將責任推向另一方，造成國難甚至人民死亡。

夥伴合作模式，資本家同勞動者角色混合，合作人地位同等，付出同收入將被分數瓜分（中國人民公社同共黨特權階級與國家平民階級，存在職級身份差距，有別此合作假設）。但自僱人士就係勞者自負盈虧，證明剩餘價值個人上驗證，同時剩餘價值存在正同負。一人公司、一人社會，馬列共產對異見社會嘅批評無用。

## 睇埋
*共產主義
*多數人暴政
*管理社會（かんりしゃかい），社會抑制個人。
*1950年代中共土改（土地改革）
*最低工資
*自僱人士
* 中國貪污
* 北韓平壤假象

## 註



*Shane Mage, *The Law of the Falling Tendency of the Rate of Profit; Its Place in the Marxian Theoretical System and Relevance to the US Economy*. Phd Thesis, Columbia University, 1963.
*Fred Moseley papers: http://home.mtholyoke.edu/~fmoseley/fred.html
*Gerard Dumenil & Dominique Levy papers http://www.jourdan.ens.fr/~levy/
*Steve Keen, *Debunking Economics; The Naked Emperor of the Social Sciences*. London: Zed Press, 2004.Economics: Debunking Economics Overview 
*Emmanuel Farjoun and Moshe Machover, *Laws of Chaos; A Probabilistic Approach to Political Economy*, London: Verso, 1983.
廣東省華文教育培訓學院

（）係中國廣東廣州類似外國人學校噉，以專收非中國大陸人士讀書為主嘅專科學院，2013年10月開辦，2014年1月17號揭牌，位置喺天河區龍眼洞龍洞北路321號。

間學校係原先從廣東省華僑職業技術學校喺1999年整嘅華文教育專業嘅基礎上脫離中專而獨立。佢主要招收全球各地嘅中學畢業生入去讀書。校舍凈用廣東省華僑職業技術學校南邊嘅一部分。

## 註

## 出面網頁
* 

類:天河區
嗌莊

**嗌莊**（粵拼：aai3 zong1）係一種香港嘅大學獨有嘅文化，指香港啲大學生好興喺校園入面大嗌自己個莊啲口號。

好多時大學生會邊嗌口號邊拍手踏地打拍子，呢種行為叫「Dem beat」，起源自香港中文大學，之後流傳到其他院校。
安博官立小學

**安博官立小學**（）係香港新界大上托一間官立小學，喺安禧街8號。

學校前身係**廣東道官立小學**（），喺九龍尖沙嘴廣東道178號，1959年創校。2000年9月佢嘅上、下午校合併做一間全日制小學，再喺2025年搬上大上托，同時改校名。

教育局喺2020年8月直接批出位於安達臣道石礦場發展計劃之內、鄰近R2-6號用地居屋屋苑嘅一幅小學用地，畀廣東道官立小學重置之用，預期喺2025-26年落成，係西貢區嘅第二間官立小學（第一間係將軍澳官立小學）。但係，由於新舊校址距離好遠，廣東道官立小學喺2020-2025年暫停收生。

## 參考

## 出面網頁
*廣東道官立小學
恩彩

**恩彩**（，），本名**權彩媛**（），係南韓歌手，亦係女子音樂組合DIA嘅成員，做緊主唱，2016年出道。
名家匯

**名家匯**（）係香港新界沙田區一個私人住宅屋苑，喺大圍顯泰街18號，仁安醫院側跟，有2座27層高嘅大樓（另外附設2層會所同2層室內停車場）同埋4座3層高嘅洋樓，發展商係恒基地產，2010年10月22號入伙。
九龍巴士81S線

**[[九龍巴士]]81S線**係條由九巴營運嘅香港九龍同新界朝早特別巴士線，由大圍美田邨單程去油麻地眾坊街，經顯徑、九龍塘、旺角。

## 史
九龍巴士81S線喺2006年2月24號投入服務，初頭係經油麻地回程嘅循環線，喺九龍經彌敦道南行右轉眾坊街，再經上海街同佐敦道返彌敦道北行，唔入尖沙嘴。

2014年8月18號，條線縮做禮拜一到五單向服務，終點站係彌敦道近眾坊街。
星皓娛樂

**星皓娛樂**（）係香港一間唱碟同電影公司，2000年8月成立，初期拍電影，2010年開始撈埋音樂。

## 旗下藝人
*梁雨恩
*馬賽
*羅仲謙

## 解咗約／約滿藝人
*李蘢怡
*傅穎
*張雁名
*張洛君
*劉心悠
*陳喬恩
蓋增聖

**蓋增聖**（注意蓋字做姓氏時讀「鴿」，；；）係中國大陸嘅足球元老，遼寧大連人。曾經喺1955年入選過大連嘅第一隻少年足球隊重喺第二年攞咗遼寧省少年足球比賽冠軍，亦代表過遼寧隊參加過喺青島辦嘅第一屆全國青少年運動會足球表演賽重攞埋冠軍。隨後入選過瀋陽體育學院競技科足球隊（今日嘅遼寧開新足球會）參加全國足球甲級聯賽（今日嘅中國足球超級聯賽）重攞埋亞軍。後嚟佢因為喺聯賽表現突出而評選做足球健將，亦成為嗰時中國大陸最後生嘅運動健將同時，亦入選過中國二隊同集訓隊踢波。1962年亦被評選做中國足球十大優秀射手之一同22位最佳足球員之一。文革爆發前亦代表過國家、解放軍同其他省市足球隊參加過好多場國際比賽。退役後先後幫過大連隊殺入過甲級聯賽，1991年做過中國足協副主席，重喺1994年帶過大連萬達隊攞咗職業聯賽第一個冠軍，隨後亦搞出個震撼嗮1990年代嘅大連足壇王朝神話。

2017年6月28號，佢喺上海因病死咗，終年77歲。

## 註同攷
;註

;攷
* 前中国足协副主席盖增圣逝世 足协发文沉痛哀悼 搜狐 （2017-06-29）
* 前中国足协副主席盖增圣于上海逝世 享年78岁 搜狐 （2017-06-30）

增聖
類:大連人
類:中國足球員
端母

**端母**（；中古漢語拼音：**t**uan）係中古漢語聲母，屬舌音嘅端組，係全清聲母。呢個聲母接一、四等韻母，同二、三等嘅知母互補。

其例字如下（中古漢語拼音採用古韻羅馬字）：

## 擬音
因爲大多數嘅漢語、域外方音、對音中，端母大多發/t/，所以學界一致同意將佢擬音爲/t/。

## 上古來源
大部分學者都認爲端母字來自上古音嘅/t/音，呢個音喺上古音到中古音嘅演變好穩定。

## 喺粵語嘅演變
端母喺現代粵語繼續係古音狀態，對應嘅粵拼係d。對聲調嘅影響係，端母字派入陰聲調。

有個特殊嘅字係鳥，鳥嘅中古音係teux，照計到今日嘅粵音會係diu2，但因爲要避忌「屌」字，呢個字改音爲niu5，用同樣係舌頭音嘅n代替咗d，聲調隨住濁聲母派入陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅d聲母來源自中古音嘅端、定二母。

## 喺吳語嘅演變
端母喺吳語同粵語一樣，維持喺古音狀態，對應嘅吳拼係t。

## 喺普通話嘅演變
端母喺普通話同粵語一樣，維持住古音狀態，對應嘅普拼係d。

## 喺日文嘅演變
喺日文，無論漢音定吳音，端母都係た行（／／）。

## 喺韓文嘅演變
喺韓文，一等韻嘅端母大多保留古音，讀ㄷ（），如多讀다；少部分送氣，讀ㅌ（），如鬥讀투。四等韻嘅端母由於介音，令聲母塞擦化，變成ㅈ （），如點讀점。

## 喺越南文嘅演變
喺越南文，端母濁化成đ（），但聲調喺陰聲調。

類:中古漢語
台山平民新邨

**台山平民新邨**響澳門半島花地瑪堂區亞馬喇土腰同台山中街，係屬於房屋局嘅社會房屋。

## 意外
2016年12月28號凌晨二點半，有人發現關閘馬路台山平民新邨C座地下對開樓梯底有啲紙皮燒緊，凌晨三點幾，消防局接報發生火警，消防到場後發現室外樓梯底有一米乘一米嘅雜物燒着，隊員開一條吋半喉救熄，消防認為起火原因有可疑，通知司警到場調查事件，現場冇人疏散同冇人唔舒服。 

2017年3月5號清晨六點半左右，平民新邨A座垃圾房。消防局接報上址有煙有火，立即派員到場處理。消防員到場之後，發現大廈入面地面層垃圾房有一個藍色大型垃圾桶着火焚燒，立即拖喉射水灌救，將火救熄。經檢查，消防員證實火警冇波及到其他地方，響巡查大廈所有樓層確定環境安全之後，收隊離開。

## 攷

類:澳門社會房屋
美居廣場

**美居廣場**響澳門半島花地瑪堂區和樂大馬路、石仔堆巷、青洲大馬路同收容所街，係屬於房屋局嘅社會房屋。

## 背景
2015年11月15號，美居廣場出現管理糾紛。大廈管委會副主席劉國明話，大廈入伙之後一直由恆美物業管理公司管理咗成廿年，但係管理不善，搞到大廈公共設施長期都係壞嘅，又將停車場私自出租之類，令到業主唔滿意。7月20號，大廈同管理公司合約屆滿，但係同日管委會到期，為咗避免管理真空，臨時管委會同管理公司再簽三個月臨時合約，但係管理公司冇跟法例，將超過十九萬嘅樓宇維修基金交畀管委會。管委會考慮告有關公司盜用大廈嘅維修基金。到10月31號離場。響2013年成立新一屆管委會，決定重新開標招聘管理公司，新公司響11月1號進駐。之後大廈響9月28號發生停電，經了解，前管理公司8月開始已經冇幫大廈交電費。經房屋局協調，管委會同前管理公司負責人會面，被人話大廈入伙到3月部分業主爭咗三十四萬蚊管理費，要求收返部分管理費先協助交電費。業主合作之下，最後加埋收到十六萬管理費，點知前管理公司以重未完全收返嗮全部管理費做理由，只係交咗8月份嘅電費，唔肯交9月同10月加埋九萬幾蚊嘅電費。如果再唔交去到17號，大廈公共部分將會斷電，𨋢、供水設施、走廊燈之類會全數停運，五百幾戶受影響。佢期望新管理公司先墊支，幫大廈畀咗電費先。而房屋局就話，一直有協調同輔助美居廣場業主同管理公司處理糾紛問題，但係唔方便講詳情。

## 攷

類:澳門社會房屋
天河區鳳凰學校

係中國廣東廣州嘅有三年初中同六年小學為主嘅九年義務教育私人學校，2000年成立，位置喺天河區柯木塱大坪街19號。

佢亦係廣州地區專門招收非廣州戶籍嘅外來工子弟學校。

## 連出去
* 天河区凤凰中学
* 天河区凤凰中学

類:廣州小學
類:天河區
教育局

**教育局**可以係：
*教育局 (香港)
*中國大陸地方各級（除省級同自治區級部門之外）人民政府嘅教育行政部門
*臺北市政府教育局
*臺中市政府教育局
## 睇埋
*教育部
*澳門嘅教育暨青年局
濠江花園

**濠江花園**響澳門半島花地瑪堂區菜園涌邊街、菜園涌巷、菜園涌北街同白朗古將軍大馬路，係屬於房屋局嘅社會房屋。

## 犯罪
2016年7月14號，有濠江花園住戶反映，濠江花園第五座附近地下發現好多支帶血嘅針筒，懷疑有人從高處抌落來，途人都差啲中頭獎，即刻報警求助。警方到場蒐證之後，已經執走好多支針筒同物品，重記錄在案，暫時冇進一步消息。事件發生之後，有人上傳到社交網站，一度引來網民關注。有網民留言話，5月已經發生同類事件，而且已經報案，但係都冇下文；重有網民話涉事現場附近，多年來懷疑有毒品飯堂，只係因為抌針冇傷到人，所以未見警方採取行動。有附近嘅商戶話，高空抌針筒唔係第一次嘅事，警方曾經拉過兩個疑犯，但係疑犯放返出來之後問題持續，重變本加厲，期望當局加強執法，杜絕呢種情況。呢次事件涉事濠江花園部分座數係屬於社屋，部分住戶或者涉及精神問題、家庭暴力之類，情況好複雜同隱蔽。認為警方日後應該增派警力響街道巡邏，重應該同房屋局、社工局之類相關部門加強合作，適當嗰陣突擊上門巡查可疑單位，設法杜絕高空抌嘢。

## 意外
1999年4月18號，濠江花園一個單位中央石油氣系統發生爆炸，一個葡藉師奶七成燒傷。

2011年6月18號，澳門響四嗰鐘頭入面，黑沙環海濱花園同濠江花園先後發生兩單跳樓案，兩個男女死亡。現場消息話，濠江花園朝早九點左右，有住戶聽到濠江花園第四座一樓平台傳出好大聲，出去睇下咩事，發現有瞓響血跡到，頭部爆裂。消防到場證實已經死亡，通知司警調查。司警響大廈十八樓梯間，發現相信係死者嘅一對鞋同一張凳，唔排除響嗰到跳樓落來。經調查女死者姓梁，五十三歲，澳門居民，同屋企人一齊住響青洲大馬路嘉應花園，初步認為死因冇可疑。至於點解死者要到濠江花園自殺，就有待調查。兩單案都冇發現遺書。

2012年7月14號晏晝一點左右，濠江花園第四座發生懷疑企圖自殺事件。馬上派人到場調查。治安警同消防員迅即到場，搵到涉案單位嗰時，先知戶主個女因為被老豆沒收回鄉卡，唔准離開澳門，先叫兩個女仔朋友，一齊反鎖響房到。期間用重嘢頂住房門同鎖埋隻窗，有人聲稱要用毛巾焗死自己。治安警見到咁，就立即通知談判專家到場，消防亦將大廈門口對開部分路段封鎖，重移走停泊響封鎖路段泊車區嘅電單車，空出啲地方擺大型救生氣墊，同時派人游繩到間房隻窗出面戒備。事件搞足成嗰鐘，談判專家重未勸到三個女仔開門，消防員就破門入房，成功將三個女仔救出，三個人都冇受傷，唔使送院。

## 攷

類:澳門社會房屋
美樂花園大廈

**美樂花園大廈**響澳門半島花地瑪堂區望廈炮台斜坡，係屬於房屋局嘅社會房屋。

## 背景
2010年4月26號，土地工務運輸局嘅非法工程跨部門常設拆遷組響4月13號到26號，加埋一共搞咗六次行動，包括火船頭街海濱大廈、營地大街德福大廈、營地大街紅窗門大廈、望廈炮台斜坡**美樂花園大廈**、田畔街嘉輝大廈，同埋媽閣街海安大廈嘅天台同公共樓梯鐵閘，部分已經完成清拆兼恢復大廈天台原來情況，政府之後會同違規人追收清拆費用。響政府行動之後，越來越多收到通知嘅居民，主動到土地工務運輸局遞交拆卸計劃申請書，個別重自行清拆，政府歡迎居民合作。

## 攷

類:澳門社會房屋
龍井站

**龍井站**可以係：
*‎龍井站 (深圳)
*龍井站 (吉林)
*龍井站 (臺中)
*龍井站 (北韓)
氹仔平民新邨

**氹仔平民新邨**響澳門氹仔嘉模堂區黑橋街同地堡街，係屬於房屋局嘅社會房屋。

## 背景
氹仔平民新邨原本打算興建十一座大廈做社會房屋，但係1999年中國對澳門行使主權之前有啲人唔肯搬走搞到長年收地唔成功，只係落成到第9、10同11座，而第1至8座就冇起過。1999年之後就決定取消第1到8座嘅氹仔平民新邨，改建經濟房屋，即係而家嘅泉福新邨。

2017年7月25號，房屋局就氹仔平民新邨整治工程開標，房屋局職務主管郭杰平話，有關工程主要包括維修因為天台防水層爛咗同去水管塞咗，搞到外牆同窗框滲漏，同埋地面平台花園部分飾面老化同爛咗，搞到地牢公共停車場滲漏，工程主要涉及三座氹仔平民新邨，合共十幾個頂層複式單位。佢解釋，二、三年前已經出現滲水情況，期間亦做過簡單維修，但係就冇法全面解決問題。有關工程合共收到廿八份標書，爭取響今年底動工，工期唔超過二百一十個工作日。佢透露，房屋局未來亦將對台山新城市、濠江花園同埋台山平民新邨嘅社屋進行整治工程。

## 入住率
2014年2月14號，扎鐵工會理事長黃偉民話，佢響2013年10月轉到氹仔平民新邨5樓一個單位到住，之後發現同一層有成大約十個單位冇人入住，重懷疑其他樓層亦有單位吉咗，希望政府畀申請社屋嘅家團入住。團體計劃到政府部門遞請願信，反映意見。

## 攷

類:澳門社會房屋
廣東金融學院

（），簡稱**廣金**，係中國廣東嘅公辦普通本科學院，有兩個校區，分別喺廣州同肇慶。

其中廣州校區喺1950年3月開辦，肇慶校區喺1981年開辦。

## 兩個校區
*廣州校區：廣州天河區龍眼洞迎福路527號
*肇慶校區：肇慶端州區星湖石牌（近七星巖）

## 史
### 廣州校區
廣州校區喺1950年3月開辦，最初用**中國人民銀行華南分行銀行學校**嘅名喺海珠區龍潭村一帶辦學，但第二年改名做**中國人民銀行廣東分行銀行學校**，過咗三年又改名做**中國人民銀行廣東分行幹部學校**重搬到海珠區東邊嘅七星崗一帶辦學。1958年，學校改名做**廣東省財政銀行幹部學校**重喺三年後改名做**廣東省財貿幹部學校**。雖然1968年11月受破四舊浪潮影響而暫停辦學，但喺1973年7月以**廣東銀行學校**嘅名喺荔灣區長堤一帶恢復辦學，直到1985年4月搬到天河區龍眼洞重改名做**廣州金融專科學校**，七年後又改名做**廣州金融高等專科學校**。1995年諗住同廣東商學院（今日嘅廣東財經大學）合併，但最後未達成協議。2000年改畀廣東省教育廳睇實。從1985年開始一直係專科學校機構，直到2004年5月，學校正式升級做本科機構兼改名做**廣東金融學院**。2012年正式加接收港澳臺地區學生入去讀書同開通碩士等級專業，第二年正式加接收留學生。2016年正式同英國諾定咸大學合作而招收博士研究生。
### 肇慶校區
肇慶校區喺1981年以**廣東省銀行學校**嘅名嚟開辦，四年後正式轉型做**廣州金融專科學校**嘅肇慶校區，期間一直係專科機構學校，直到2006年正式跟廣州嗰間一齊改名做**廣東金融學院**重升級做本科院校機構。

## 出面網頁
* （廣州校區）
* （肇慶校區）

類:肇慶
類:天河區
透母

**透母**（；中古漢語拼音：**th**uh）係中古漢語聲母，屬舌音嘅端組，係次清聲母。呢個聲母接一、四等韻母，同二、三等徹母互補。下面係佢嘅例字。

## 擬音
因爲大多數嘅漢語、域外方音、對音中，透母大多發/tʰ/，所以學界一致同意將佢擬音爲/tʰ/。

## 上古來源
大部分學者都認爲透母字來自上古音嘅/tʰ/音，呢個音喺上古音到中古音嘅演變好穩定。

## 喺粵語嘅演變
透母喺現代粵語繼續係古音狀態，對應嘅粵拼係t。對聲調嘅影響係，透母字派入陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅t聲母來源自中古音嘅透、定二母。

## 喺吳語嘅演變
透母喺吳語同粵語一樣，維持喺古音狀態，對應嘅吳拼係th。

## 喺普通話嘅演變
透母喺普通話同粵語一樣，維持住古音狀態，對應嘅普拼係t。

## 喺日文嘅演變
喺日文，無論漢音定吳音，透母都係た行（）。

## 喺韓文嘅演變
喺韓文，一等韻嘅透母大多保留古音，讀ㅌ（），如塔讀탑；少部分送氣，讀ㄷ（），如禿讀독。四等韻嘅透母由於介音，令聲母塞擦化，變成ㅊ （），如天讀천。

## 喺越南文嘅演變
喺越南文，透母維持古音，讀th（），聲調喺陰聲調。

類:中古漢語
廣州城市職業技工學校

，又嗌，簡稱**廣城職技校**或**廣通職技校**，係中國廣東廣州嘅技工學校，1996年成立，位置喺天河區柯木塱華美路26號。

佢亦係廣東地區其一嘅重點全日制技工學校，曾經同過韶關學院搞過合作。

## 校服色

;短袖
*衫：純，有領有紐扣。領帶些少邊；兩袖頂位各有條中等厚度嘅線，正面心口位有比較明顯凸出嘅幼線。左右對稱。
*褲：純。
;長袖
*衫：（待查）
*褲：，兩邊帶條中等厚度嘅線。

## 攷

## 出面網頁
* 廣城職技校
* 廣通職技校

類:廣州技校
類:天河區
周琦

**周琦**（）係中國籃球員，河南新鄉人。2016年NBA選秀被侯斯頓火箭揀中，同王哲林一齊成為繼王治郅、姚明、巴特爾、易建聯、孫悅之後第六位被NBA球隊揀中嘅中國籍籃球員。

## 出面網頁
* 

類:中國籃球員
類:河南人
琦
王哲林

**王哲林**（）係中國籃球員，福建福州人。2016年NBA選秀畀孟非斯灰熊揀中，同周琦一齊成為繼王治郅、姚明、巴特爾、易建聯、孫悅之後第六位畀NBA球隊揀中嘅中國籍籃球員。

## 出面網頁
* CBA球员介绍:王哲林 
* 

類:中國籃球員
類:福州人
哲林
約咗傅家俊

《**約咗傅家俊**》（**Marco Fu And Friends**），係香港電視娛樂製作嘅訪談節目，2017年7月3號到9月4號逢禮拜一22:30-23:00喺ViuTV播，由桌球手傅家俊主持。節目會由傅家俊搵唔同嘉賓做訪問同篤下檯波。

## 每集一覽

## 出面網頁
*ViuTV：約咗傅家俊
真PK Trip

《**真PK Trip**》（**PK Trip**），原名《**Bad Trip**》，係香港電視娛樂製作嘅真人騷遊埠節目，2017年7月2號到8月20號逢禮拜日22:00-23:00喺ViuTV播，8月27號到9月17號改到21:30-22:30播，由火火同KB主持。節目主持將《真PK》嘅冒險、大膽、挑戰去遊巴西。

## 每集一覽

## 出面網頁
*ViuTV：真PK Trip
石排灣社屋

**石排灣社屋**響路環聖方濟各堂區蝴蝶谷大馬路、和諧大馬路、和諧廣場同樂居大馬路，係屬於房屋局嘅社會房屋。

## 背景
石排灣社屋提供四千六百七十二個社屋單位，一房（T1）有三千三百一十四個單位，兩房（T2）有一千一百一十八個單位同三房（T3）有二百四十個單位。

2015年4月15號，石排灣社屋跟租戶次序搞入住社屋嘅相關手續，而首批租戶亦響15號當日攞鎖匙，家團馬上可以即刻搬入嚟住。

2017年4月13號朝早十一點幾，治安警接報樂群樓第四座三樓一個單位發生企圖跳樓事件。治安警、消防員同司警談判專家先後接報到場，消防員響單位下邊整咗救生氣墊，企圖跳樓嘅男人自行返翻入屋。治安警上門要求佢出示身份證協助調查，男子突然反鎖單位木門，拒絕離開，之後搞到晏晝四點十分。消防員之後破門入屋，治安警同消防員合力制服呢嗰男人，將佢帶返差館做進一步調查。之後呢嗰男人話佢視力有問題，家境清貧，因為要照顧有病嘅大佬，所以唔能夠如期入住房屋局安排嘅社屋單位，但係被房屋局要求遷出，所以情緒激動。而房屋局話，正響到跟進一個因為長期唔以社屋做永久居所嘅石排灣社屋租戶遷出個案，呢個承租人響2013年獲安排入住石排灣社屋單位。之後，房屋局經過多次家訪同邀約面談都接觸唔到承租人，懷疑承租人長期唔響單位到居住。經過進一步調查，顯示承租人已經長達一年幾冇入住社屋單位。呢種行為違反咗第二五/二○○九號行政法規第十九條第二款第二項「承租人唔響呢間房屋居住超過四十五日，又或者唔以呢間屋做永久居所，唔理係唔係住嗰另一間屋」，同埋第二十條第一款「永久居所係指承租人每年至少有三分之二時間留宿嘅居所。」嘅規定，房屋局開展程序解除同佢嘅租賃合同。就因為咁，房屋局工作人員已經勸喻承租人自行退翻社屋單位，承租人拒絕重同行政法院提起司法上訴，最後響2016年7月13號裁定司法上訴人（即係承租人）敗訴，兼駁回司法上訴人提出嘅訴訟請求。由於承租人冇遵守要搬走呢間社屋嘅期限，房屋局13號執行收翻單位，但係承租人唔肯搬出呢嗰單位。房屋局跟進遷離，安排工作人員同兩個社工響現場支援同游說，而企圖跳樓男人姓司徒，五十八歲，澳門居民。

## 質量問題
### 空心瓷磚
2016年8月27號，石排灣社屋落成先三年幾時間，就面臨第二次鋪磚命運。2015年9月被揭「空鼓」瓷磚問題，大約九成樓層走廊要換瓷磚。事隔冇耐2016年頭先完成嘅鋪磚工程，房屋局響驗收期間發現部份瓷磚重有問題，樂群樓第三座加埋廿六層，目前有一半以上樓層有瓷磚被人拆咗，而六座大廈每層樓嘅公共走廊都有大面積瓷磚拆咗同埋又被房屋局畫上記號等緊重鋪，光脫脫嘅水泥面，一唔小心隔離啲瓷磚就有跌落地下嘅風險，唔單止影響美觀，重影響居民出行。居民稱話鋪磚工程嘅規劃完全唔知，只係響7月中開始見到走廊滿佈呢啲交叉記號，質疑政府承建工程嘅質量。亦有住戶話：「質量點都要差唔多先得架，人住架，點可以隨便就畀人架？舊年換過啦，又鋪好啦。今年又要再鋪，浪費材料﹑人力，而且重搞到四圍立立亂。」對於2015年嘅空鼓瓷磚問題，政府當初以「天氣變化」同懷疑工人對施工工藝標準認知唔夠做理由，展開補鑊工程，但係冇人承擔責任。而呢次重鋪工程，房屋局回應話，部份瓷磚有瑕疵需要重換，目前未有完工日期。而石排灣樂群樓爆磚唔停，不單止居民擔心房屋質量，重有議員認為，政府響房屋工程上由以往嘅工程師監場，到而家請監理公司監督，最大問題就響人手唔夠到。雖然承建商話，響保養期到會唔使錢換磚。但係2015年嘅鋪磚工程，響通風差嘅走廊入面做嘢同埋防灰措施做唔夠，等灰塵滿佈嗮走廊同屋到，住戶慘變吸塵機。其實樂群樓爆磚事件已經唔係第一次公屋瓷磚出問題，早響2014年經屋湖畔大廈亦發生同類事件。永寧廣場大廈響2016年年頭亦有發生。雖然政府一再強調會加強對公共建設嘅監管，但時隔幾年都好似冇咩成效。

## 意外
2017年11月17號晚黑九點半，石排灣社屋樂群樓第三座七樓一個單位男戶主打電話報警話單位入面有三個人唔舒服。消防救護員到場接觸到三十五歲揸藍卡嘅女戶主同佢兩個分別八歲同九歲嘅女，三個人都話沖完涼之後覺得頭暈、氣促同嘔，由救護車送到鏡湖醫院治理。消防局懷疑係一氧化碳中毒，經過了解之後加派搶救車到場，安裝響廚房嘅石油氣熱水爐開咗兩分鐘左右之後，用氣體探測器響廚房門口度一氧化碳讀數，之後開窗通風再測試已經冇讀數，事件懷疑係亂用石油氣熱水爐搞到一氧化碳中毒，消防之後勸個男戶主唔好用嗰個石油氣熱水爐住，直到搵咗合資格嘅師傅維修先好用。

## 攷

類:澳門社會房屋
紐西蘭電訊

（；）係家下喺紐西蘭嘅一間電話公司，亦係紐西蘭嘅固定電訊網絡經營商之一。業務專門喺紐西蘭地區提供話音固網、收費電話亭、以及寬頻固網服務。

## 歷史

1987年，由於紐西蘭郵政法案通過，嗰時嘅紐西蘭郵政局被分拆成紐西蘭郵政、紐西蘭電訊、紐西蘭郵政銀行呢三間有限公司。

1989年，澳新銀行收購郵政銀行，所有三個行業逐漸放鬆管制。

1990年，兩間美商Bell Atlantic同Ameritech聯手以四十二點五億紐西蘭紙收購新西蘭電訊。

## 睇埋
*電訊盈科
*香港移動通訊有限公司

## 出面網頁

*
第30屆東京都議會選舉

**第30屆東京都議會選舉**響2017年7月2號舉行。

今次選舉被視為一千四百萬個東京市民畀都知事小池百合子嘅第一張成績表，同時亦係對執政自民黨嘅一次信心投票。

## 背景
今次東京都議會選舉有二百五十九個候選人，響四十二個選區到爭一百二十七席，其中都民第一之會同自民黨競爭激烈，不過受醜聞困擾嘅執政自民黨選情嚴峻。

## 候選人
### 都民第一之會
都領導都民第一之會嘅六十四歲小池百合子，只係上任咗11個月，期間處理築地市場搬遷、2020年東京奧運、削減開支之類議題，成功樹立開明改革嘅良好形象，支持率高達六成。小池6月退出自民黨，創立都民第一之會，派出五十個人參選都議會。

響選舉步入最後階段，小池百合子連日到東京各選區拉票，佢批評對手執政自民黨監管不力，搞到豐洲市場工程弊案同搬遷問題，又話希望為議會帶來新氣象。從電視主播、參眾議員、環境大臣、第一位女性防衛大臣到第一位女性東京都知事，如果今次選舉能夠大勝，小池可能有力挑戰首相寶座。

### 自由民主黨
自民黨近日因為首相安倍晉三捲入幫朋加開學校之類嘅醜聞，同埋防衛大臣稻田朋美連續講錯嘢，支持度下挫，而為咗挽回選票，黨內高層四出拉票，重派出視為「吸票機」嘅眾議員小泉進次郎出來，佢係首相小泉純一郎個仔，坦言今次選情嚴峻，認為自民黨將來應該是非分明，同小池合作做有利東京嘅事。

至於受多單醜聞困擾嘅首相安倍晉三，競選期間一直保持低調，響最後一日先出來秋葉原街頭幫自民黨候選人站台拉票，但係遇到示威，被人嗌落台。

## 民意調查
共同社民意調查話，自民黨同東京都知事小池百合子領導嘅都民第一之會支持度不相上下，都係兩成六左右，大約五成七嘅民眾重未決定投票意向。外界都關注支持小池勢力攞唔攞到過半議席。

## 分析
### 選前
呢場選舉被視為對小池施政嘅檢驗亦牽動成個日本政壇未來格局，佢上任之後講明要改革都議會，同時要應付築地市場搬遷同主辦2020年東京奧運之類嘅重大議題。分析相信，都民第一之會連同公明黨之類支持小池嘅勢力有望攞到過半數席位，目前響都議會掌控五十七席嘅自民黨一旦失去第一大黨嘅地位，或者會影響安倍施政，甚至動搖首相嘅地位，打亂佢連任首相嘅算盤。雖然距離下次眾議院選舉重有成年時間，但係睇返歷史，執政黨響東京都議會選舉大敗，都會響之後嘅眾議院選舉失利。

## 結果
投票響當地時間朝早七點開始，到晚黑八點，合資格一千一百選民可以投票，而選民幾日前已經可以提前投票。選舉管理委員會公布截至1號，有差唔多九十九萬人投咗票，比四年前大增五十七個百分點。

票站響當地晚黑八點閂門之後，點票工作隨即展開。日本放送協會嘅票站調查結果話，都民第一之會將會響都議會一百二十七席攞到四十八席，成為第一大黨，聯同公明黨之類，預計可以攞到七十三到八十五席，控制都議會過半數議席。而原本嘅最大黨，執政自民黨議席大幅縮水，預計攞到十三至三十九席，係自民黨響都議會選舉入面最差嘅成績。

## 後續

## 攷

30
類:2017年選舉
巴倫圖

**巴倫圖**係非洲東北部國厄立特里亞嘅一座城鎮，亦係加什-巴爾卡地區首府，人口2.1萬。佢距離埃塞俄比亞邊境30公里。
傳統

**傳統**係指一個文明流傳落嚟文化，包括思想、道德、藝術同生活習慣噉。各個民族都有佢哋自己嘅傳統文化。
衞生

**衞生**係維持健康嘅行為，好多時都係特別指保持住自身、環境同嘢食乾淨，唔會咁易惹到病。

## 睇埋
*公共衞生